open-index/open-wikipedia-markdown huggingface dataset:
ഓറിക്സ്

വളവില്ലാതെ നീണ്ടു കുത്തനെ നിൽക്കുന്ന കൊമ്പോടുകൂടിയ  മാൻ വർഗ്ഗത്തിൽ പെടുന്ന ഒരു ജീവിയാണ്‌ **ഓറിക്സ്**. ഇതിലെ രണ്ടോ മുന്നോ വർഗ്ഗങ്ങൾ ആഫ്രിക്കയിൽ കാണപ്പെടുന്നതാണ്‌. അറേബ്യൻ ഉപദ്വീപിൽ കാണപ്പെടുന്ന നാലാമത്തെ ഒരിനവുമുണ്ട്. "സിമിറ്റർ ഓറിക്സ്" പോലുള്ള   ഓറിക്സ് വിഭാഗങ്ങൾ കൂട്ടങ്ങളായി ടെക്സാസിലും ന്യൂ മെക്സിക്കോയിലും കുറഞ്ഞ അംഗസംഖ്യയോടെ കാണപ്പെടുന്നു.

## വർഗ്ഗങ്ങൾ
അറേബ്യൻ ഓറിക്സ്: അറേബ്യൻ ഉപദ്വീപിലെ വനസമാനമായ ഇടങ്ങളിൽ കാണപ്പെടുന്ന ഈ ചെറു ഓറിക്സ് വർഗം 1972 മുതൽ വംശനാശം നേരിട്ടുകൊണ്ടിരിക്കുന്നു.  1982 ൽ ഒമാനിൽ ഇതിന്റെ  വംശവർദ്ധനവിനായി പ്രജനനശ്രമങ്ങൾ നടത്തിയെങ്കിലും  അനുകൂലഫലമല്ല കിട്ടിയത്. തുടർന്ന് ഓറിക്സിന്റെ സംഖ്യ കുറവായ ഖത്തർ ബഹ്റൈൻ,ഇസ്രയേൽ,ജോർദാൻ ,സൗദി അറേബ്യ എന്നിവിടങ്ങളിലും പ്രജനനശ്രമങ്ങൾ നടന്നു. ഇതിന്റെയെല്ലാം ഫലമായി 2003 ൽ ഇതിന്റെ മൊത്തം സംഖ്യ ഏകദേശം 886 ആണ്‌.

സിമിറ്റാർ ഓറിക്സ്:  വടക്കൻ ആഫ്രിക്കയിൽ കാണപ്പെടുന്ന ഈ ഇനം ഓറിക്സ്  വംശനാശം നേരിടുന്ന മറ്റൊരിനമാണ്‌. എങ്കിലും മധ്യ നൈജറിലും ഛാഡിലും ഇതിന്റെ സംഖ്യ വർദ്ധിച്ചുവരുന്നതായി സ്ഥിരികരിക്കാത്ത റിപ്പോർട്ടുകളുണ്ട്.

കിഴക്കനാഫ്രിക്കൻ ഓറിക്സ്:       ഇതും വംശനാശം നേരിടുന്ന ഒരിനമാണ്‌.

## ആവാസ വ്യവസ്ഥ
മരുഭൂമിയിലോ അതിനോട് സമാനത പുലർത്തുന്ന ഭൂപ്രദേശങ്ങളിലോ ആണ്‌ ഓറിക്സുകളുടെ ആവാസം. വെള്ളമില്ലെങ്കിലും ദീർഘകാലം ഇവക്ക് ജീവിച്ചുപോകാനാവും. 600 വരെ അംഗങ്ങളുണ്ടാകാവുന്ന  കൂട്ടങ്ങളായാണ്‌  ഇവ ജീവിക്കുക. ജനിച്ച ഉടനെ തന്നെ കുഞ്ഞു ഓറിക്സിന്‌  എഴുനേറ്റ് സ്വന്തം മാതൃസംഘത്തോടൊപ്പം ഓടി നീങ്ങാൻ കഴിയും. ആണിനും പെണ്ണിനും സ്ഥിരമായ കൊമ്പുകളുണ്ടാവും. വണ്ണം കുറഞ്ഞ വളവുകളില്ലാത്ത കൊമ്പുകളാണിവക്കുള്ളത്.
 
പക്ഷേ സിമിറ്റർ ഓറിക്സിന്‌ പിന്നിലേക്ക് വളഞ്ഞ് നിൽക്കുന്ന തരത്തിലുള്ള കൊമ്പുകളാണുള്ളത്.   സിംഹത്തെ പോലും കൊല്ലാൻ കഴിയും വിധത്തിലുള്ള മൂർച്ച ഇവക്കുണ്ടാകും.  അതിനാൽ ഇവയെ ചിലപ്പോൾ വാൾ മാനുകൾ (sabre antelope) എന്നും വിളിക്കുന്നു. 

ദുരെ നിന്ന് നോക്കിയാൽ ഈ മൃഗത്തിന്റെ രണ്ട് കൊമ്പുകൾ ഒന്നായി തോന്നാമെന്നതിനാൽ  ഇതിഹാസങ്ങളിൽ പറയുന്ന യൂണികോണിന്റെ ‍(നെറ്റിയിൽ വളർന്ന് നിൽക്കുന്ന ഒറ്റ കൊമ്പോടുകൂടിയ, വെള്ളക്കുതിരയെപ്പോലെയുള്ള ഒരു സാങ്കല്പിക ജീവി)  സങ്കല്പനത്തിന്ന് അടിസ്ഥാനം ഓറിക്സാണെന്ന് വിശദീകരിക്കപ്പെടാറുണ്ട്.

## പുറം കണ്ണികൾ
*Oryx:Wildlife summary from the African Wildlife Foundation
*http://www.iucnredlist.com/search/details.php/15570/all

വർഗ്ഗം:മൃഗങ്ങൾ
വർഗ്ഗം:സസ്തനികൾ
സൺ യാത്-സെൻ

ചൈനീസ് വിപ്ലവകാരിയും രാഷ്ട്രീയനേതാവുമായിരുന്നു **സൺ യാത്-സെൻ** (നവംബർ 12, 1866 - മാർച്ച് 12, 1925). പ്രജാധിപത്യ ചൈനയുടെ ആദ്യ പ്രസിഡന്റായ അദ്ദേഹം രാഷ്ട്രപിതാവായി കണക്കാക്കപ്പെടുന്നു. ചൈനയിലെ അവസാനത്തെ സാമ്രാജ്യമായിരുന്ന ക്വിങ്ങ് സാമ്രാജ്യത്തെ 1911 ഒക്ടോബറിൽ അവസാനിപ്പിക്കുന്നതിൽ പ്രധാന പങ്കു വഹിച്ചു. റിപബ്ലിക് ഓഫ് ചൈന 1912-ൽ സ്ഥാപിതമായപ്പോൾ അതിന്റെ ആദ്യ പ്രസിഡന്റായി. പിന്നീട് ക്വോമിൻതാങ്ങ് പാർട്ടി സ്ഥാപിക്കുകയും അതിന്റെ ആദ്യ നേതാവാകുകയും ചെയ്തു. രാജഭരണാനന്തരമുള്ള ചൈനയെ ഏകീകരിക്കുന്നതിൽ പ്രധാന പങ്കു വഹിച്ച സൺ ചൈനയിലും തായ്‌വാനിലും ഒരുപോലെ ബഹുമാനിക്കപ്പെടുന്ന ചുരുക്കം നേതാക്കളിലൊരാളാണ്.

മഹാന്മാരായ ചൈനീസ് നേതാക്കളിലൊരാളായി എണ്ണപ്പെടുന്നുവെങ്കിലും അദ്ദേഹത്തിന്റെ രാഷ്ട്രീയജീവിതം കഷ്ടതകൾനിറഞ്ഞതായിരുന്നു. ഇടയ്ക്കിടെ അദ്ദേഹത്തിന് ഒളിവിൽ പോകേണ്ടിവന്നു. വിപ്ലവത്തിന്റെ വിജയത്തിനുശേഷം ഉടൻ തന്നെ അധികാരമൊഴിയേണ്ടി വന്നു. രാജ്യത്തിന്റെ മിക്ക ഭാഗങ്ങളും നിയന്ത്രിച്ചിരുന്ന യുദ്ധപ്രഭുക്കൾക്കെതിരെ പല കാലത്തായി വിപ്ലവഭരണകൂടങ്ങൾ നയിച്ചു. തന്റെ പാർട്ടി ചൈനയിലാകെ അധികാരമുറപ്പിക്കുന്നത് കാണാൻ അദ്ദേഹം ജീവിച്ചിരുന്നില്ല. സണിന്റെ മരണാനന്തരം പാർട്ടി രണ്ടായി പിളർന്നു. *ജനങ്ങളുടെ മൂന്ന് തത്ത്വങ്ങൾ* അടിസ്ഥാനമാക്കിയുള്ള രാഷ്ട്രീയതത്ത്വസംഹിത വികസിപ്പിച്ചതാണ് അദ്ദേഹത്തിന്റെ ഏറ്റവും പ്രധാന സംഭാവനയായി കണക്കാക്കുന്നത്.

## അവലംബം

വർഗ്ഗം:ചൈനയുടെ പ്രസിഡണ്ടുമാർ
വർഗ്ഗം:കമ്യൂണിസ്റ്റ് നേതാക്കൾ
വർഗ്ഗം:സൺ യാത്-സെൻ
സരസ്വതീവിജയം

മലയാളത്തിലെ ആദ്യകാലനോവലുകളിൽ ഒന്നാണ് പോത്തേരി കുഞ്ഞമ്പു എഴുതിയ **സരസ്വതീവിജയം**. 1892 ജനുവരി 1-നാണ് ഇത് പ്രസിദ്ധീകരിച്ചത്. ജാതിനിർണ്ണയത്തിന്റെ ക്രൂരതകൾ എടുത്തുകാട്ടാനും അധസ്ഥിതവിഭാഗങ്ങളെ ആധുനികവിദ്യാഭ്യാസത്തിലൂടെ ഉദ്ധരിക്കാനും വേണ്ടിയാണ് അദ്ദേഹം ഈ നോവൽ എഴുതിയത്.
## ഇതിവൃത്തം
യാഥാസ്ഥിതികനും അതിസമ്പന്നനുമായ കനശേഖരയില്ലത്ത് കുബേരൻ നമ്പൂതിരി പാടത്തുനിന്ന് ശ്രുതിമധുരമായ ഗാനം കേട്ട് ആകൃഷ്ടനാകുകയും ഗായകനെ അന്വേഷിക്കാൻ കാര്യസ്ഥനായ രാമൻ‌കുട്ടി നമ്പ്യാരോട് ആവശ്യപ്പെടുകയും ചെയ്യുന്നു. തന്റെ പറമ്പിലെ കുടികിടപ്പുകാരനായ മരത്തൻ എന്ന പുലയക്കുട്ടിയാണ് പാടിയതെന്നറിയുന്ന നമ്പൂതിരി കോപാന്ധനാകുന്നു. മരത്തനെ ചവിട്ടി ബോധംകെടുത്തിയ നമ്പ്യാരെ മനുസ്മൃതിയും രാമായണത്തിലെ ശംബൂകവധവും ഉദ്ധരിച്ച് അയാൾ പ്രശംസിക്കുകയും പാരിതോഷികം നൽകുകയും ചെയ്യുന്നു. മരത്തനെ ചവിട്ടിയിട്ടിടത്ത് ഒരു അജ്ഞാതജഡം കാണപ്പെട്ടതോടെ അത് മരത്തനാണെന്ന് ഉറയ്ക്കുകയും ആ പ്രദേശത്തെ മുസ്ലീങ്ങൾ അംശം അധികാരിക്ക് പരാതിനൽകുകയും ചെയ്യുന്നു. കുബേരൻ നമ്പൂതിരി ഇടപെട്ട് ആ പരാതി തമസ്കരിച്ചെങ്കിലും അവർ അഞ്ചരക്കണ്ടിയിലെ ജോസഫ് സായിപ്പു വഴി പരാതി സബ് ഇൻസ്പെക്ടർക്കും മജിസ്ത്രേട്ടിനും എത്തിക്കുന്നു. രാമൻ‌കുട്ടി നമ്പ്യാർ 15 വർഷത്തെ തടവിന് വിധിക്കപ്പെടുകയും നമ്പൂതിരി വിശ്വസ്തഭൃത്യനായ കുപ്പൻ ‍പട്ടരോടൊപ്പം ഒളിവിൽപ്പോവുകയും ചെയ്യുന്നു.

നമ്പൂതിരി ഒളിവിലായതോടെ ശത്രുവായ ഭവശർമ്മൻ നമ്പൂതിരി നമ്പൂതിരിയുടെ മകൾ സുഭദ്രയ്ക്ക് ജാരസംസർഗ്ഗമുണ്ടെന്ന് അപവാദം പരത്തുകയും കുമ്പയെന്ന വാല്യക്കാരിയുടെ മൊഴിയോടെ സ്മാർത്തവിചാരം നടത്തി അവളെ ഭ്രഷ്ടയാക്കുകയും ചെയ്യുന്നു. സുഭദ്രയെയും മക്കളെയും ബാസൽ മിഷൻ‌കാർ കൂട്ടിക്കൊണ്ടുപോയി വിദ്യാഭ്യാസം നൽകി, സുഭദ്രയെ ഒരു വിദ്യാലയത്തിലെ ഉപാദ്ധ്യാപികയാക്കുന്നു. ബ്രാഹ്മണേതരസാഹചര്യങ്ങളിൽ പതിനഞ്ചുവർഷം ഒളിവിൽ കഴിഞ്ഞ കുബേരൻ നമ്പൂതിരി കാശിയിൽ‌വെച്ച് അറസ്റ്റുചെയ്യപ്പെട്ട് തലശ്ശേരി സെഷൻ കോടതിയിൽ വിചാരണയ്ക്കു വിധേയനാകുന്നു. യേശുദാസൻ എന്ന ജഡ്ജിയാണ് നമ്പൂതിരിയെ വിചാരണ ചെയ്യുന്നത്. ഈ യേശുദാസൻ പഴയ മരത്തനായിരുന്നു. നാടുവിട്ട ശേഷം കോഴിക്കോട്ടുള്ള ഒരു പാതിരിയുടെ സഹായത്തോടെ ബീ.ഏ ജയിച്ച് പല ഉദ്യോഗങ്ങളിലിരുന്ന് ആ പദവിയിലെത്തിയതാണ്. സുഭദ്രയുടെ മകൾ സരസ്വതിയെ മരത്തൻ വിവാഹംകഴിക്കുകയും ചെയ്തിരുന്നു. കൊലക്കേസിന്റെ വിചാരണയിൽ യേശുദാസൻ നമ്പൂതിരിയെ മോചിപ്പിക്കുകയും രാമൻ‌കുട്ടിയെ വിട്ടയയ്ക്കുകയും ചെയ്യുന്നു. സുഭദ്രയുടെ ഭർത്താവ് യജ്ഞൻ നമ്പൂതിരിക്ക് അവളെ തിരിച്ചുകിട്ടുന്നു; അയാൾ ക്രിസ്തുമതം സ്വീകരിക്കുന്നു. ദുഷ്ടതകൾ മറന്ന് കുബേരൻ നമ്പൂതിരി മുതല്പേർ ജാതിവിദ്വേഷം വെടിഞ്ഞ് സസന്തോഷം ജീവിക്കുകയും യേശുദാസൻ സരസ്വതിക്കൊപ്പം മദിരാശിക്കു പോകുകയുമാണ്‌ കഥാന്ത്യത്തിൽ.

## അവലംബം

വർഗ്ഗം:സാമൂഹ്യ നോവലുകൾ
വർഗ്ഗം:19-ആം നൂറ്റാണ്ടിലെ മലയാളം നോവലുകൾ
പുലിറ്റ്സർ പുരസ്കാരം

പത്രപ്രവർത്തനം,സാഹിത്യം,സംഗീത രചന എന്നീ മേഖലകളിലെ നേട്ടത്തിന്‌ നൽകപ്പെടുന്ന ഒരു അമേരിക്കൻ പുരസ്കാരമാണ്‌ **പുലിറ്റ്സർ പ്രൈസ്**(ഉച്ചാരണം:/ˈpʊlɨtsər/). ഹംഗേറിയൻ-അമേരിക്കൻ പ്രസാധകനായ ജോസഫ് പുലിറ്റ്സർ സ്ഥാപിച്ച ഈ പുരസ്കാരം ന്യൂയോർക്കിലെ കൊളംബിയ സർ‌വ്വകലാശാലയാണ്‌  നിയന്ത്രിക്കുന്നത്. 

ഇരുപത് ഇനങ്ങളിലായി എല്ലാവർഷവും ഈ പുരസ്കാരം നൽകിവരുന്നു. ഈ ഇരുപത് ഇനങ്ങളിലേയും ഒരോ വിജയിക്കും ഒരു പ്രമാണപത്രവും 10,000 ഡോളറിന്റെ ക്യാഷ് അവാർഡും നൽകപ്പെടുന്നു. പത്രപ്രവർത്തന മത്സരവിഭാഗത്തിലെ സാമുഹിക പ്രവർത്തകനുള്ള അവാർഡ് സ്വർണ്ണ മെഡൽ ഉൾപ്പെടുന്നതാണ്‌. അവാർഡിലെ അംഗീകാരപത്രത്തിൽ വ്യക്തിയെ പരാമർശിക്കാറുണ്ടെങ്കിലും സാധാരണയായി ഇതൊരു പത്രത്തിനാണ്‌ നൽകുന്നത്.

## പുരസ്കാരത്തിനുള്ള നടപടിക്രമങ്ങൾ
മാധ്യമ രംഗത്തുള്ള എല്ലാ സൃഷ്ടികളേയും സ്വമേധയാ വിലയിരുത്തുകയും തിരഞെടുക്കുകയും ചെയ്യുന്ന രീതിയല്ല ഈ അവാർഡ് നിർണ്ണയത്തിനുള്ളത്. 50 ഡോളർ പ്രവേശന തുക നൽകി വേണം ഈ അവാർഡ് നിർണ്ണയത്തിലേക്ക് അപേക്ഷിക്കാൻ. 
## ചരിത്രം
ഒരു പത്രപ്രവർത്തകനും പ്രസാധകനുമായ ജോസഫ് പുലിറ്റ്സറാണ്‌ ഈ പുരസ്കാരം സ്ഥാപിച്ചത്. 1911 പുലിറ്റ്സറിന്റെ മരണത്തോടുകൂടി അവാർഡ് കൈകാര്യം കോളംബിയ സർ‌വ്വകലാശാലക്ക് വിട്ടുകൊടുത്തു. ആദ്യ പുലിറ്റ്സർ പ്രൈസ്  1917  ജൂൺ 4 ന്‌ ആണ്‌ നൽകിയത്. ഇപ്പോൾ എല്ലാവർഷത്തിലേയും ഏപ്രിൽ മാസത്തിലാണ്‌  ഈ പുരസ്കാരം പ്രഖ്യാപിക്കപ്പെടുന്നത്. ഒരു സ്വതന്ത്രസമിതിയാണ്‌ അവാർഡ് സ്വീകർത്താക്കളെ തിരഞെടുക്കുക.

## പുലിറ്റ്സർ ലഭിച്ച ഇന്ത്യൻ വംശജർ
അമേരിക്കയിലെ ഈ പുരസ്കാരം ഇന്ത്യൻ വംശജരായ അനവധി അമേരിക്കൻ എഴുത്തുകാർക്കും ലഭിച്ചിട്ടുണ്ട്. 
#വിജയ് ശേഷാദ്രി (3 സെക്ഷൻസ് - 2014)
#ഡോ. സിദ്ധാർഥ് മുഖർജി (ബയോഗ്രഫി ഓഫ് ക്യാൻസർ -2011)
#ഗീത ആനന്ദ് (അന്വേഷണാത്മക റിപ്പോർട്ടിംഗ് -2003) 
#ഝുംപാ ലാഹിരി (ഇന്റർപ്രെറ്റർ ഓഫ് മാലഡീസ് - 2000)
#ഗോവിന്ദ് ബഹാരിലാൽ (ശാസ്ത്ര റിപ്പോർട്ടിംഗ് - 1937)

## അവലംബം


## പുറം കണ്ണികൾ

* Pulitzer Prize website and FAQ

വർഗ്ഗം:അമേരിക്കൻ പുരസ്കാരങ്ങൾ
വർഗ്ഗം:പത്രപ്രവർത്തനരംഗത്തെ പുരസ്കാരങ്ങൾ
വർഗ്ഗം:പുലിറ്റ്സർ പുരസ്കാരം
അവിട്ടം (വിവക്ഷകൾ)

*അവിട്ടം (നക്ഷത്രരാശി)
*അവിട്ടം (നക്ഷത്രം)
നോട്ട്ബുക്ക് (ചലച്ചിത്രം)

റോഷൻ ആൻഡ്രൂസ് സം‌വിധാനം ചെയ്ത് 2006-ൽ പുറത്തിറങ്ങിയ ഒരു മലയാള ചലച്ചിത്രമാണ് ***നോട്ട്ബുക്ക്***. ഊട്ടിയിലുള്ള ഒരു ബോർഡിങ്ങ് സ്കൂളിൽ പഠിക്കുന്ന അഞ്ച് വിദ്യാർത്ഥികളുടെ കഥയാണ് നോട്ട്ബുക്ക്. വിവാഹത്തിനു മുൻപ് അമ്മയാകുന്ന ഒരു വിദ്യാർത്ഥിനിയെ ചുറ്റിപ്പറ്റിയാണ് ഈ സിനിമയുടെ കഥ. വളരെ പുതുമയുള്ള ഒരു ചലച്ചിത്ര ഇതിവൃത്തമായിരുന്നുവെങ്കിലും ഒരു ശരാശരി വിജയം മാത്രമേ ഈ സിനിമയ്ക്ക് ലഭിച്ചുള്ളൂ.

## അഭിനേതാക്കൾ

* മരിയ  – ശ്രീദേവി എന്ന കഥാപാത്രത്തെ അവതരിപ്പിച്ചു. അധികം സംസാരിക്കാത്ത ഒരു പ്രകൃതം. തന്റെ കൂട്ടുകാരികളായ സൈറയും പൂജയും വഴക്ക് കൂടുമ്പോഴൊക്കെ അവരുടെ ഇടനിലക്കാരിയായി പ്രവർത്തിച്ചു.
* റോമ അസ്രാണി – സൈറ എലിസബത്ത് എന്ന കഥാപാത്രത്തെ അവതരിപ്പിച്ചു. അസ്വാരസ്യങ്ങളുള്ള മാതാപിതാക്കളുടെ പുത്രി. ധൈര്യവും തന്റേടവും ഉള്ള ഒരു കഥാപാത്രം.
* പാർവ്വതി മേനോൻ – കഥാപാത്രത്തിന്റെ പേര് പൂജ കൃഷ്ണ. മൂന്ന് സുഹൃത്തുക്കളിൽ ബുദ്ധിശാലി. ഇരുത്തം വന്ന പ്രകൃതം. ഒരു നിർണ്ണായക ഘട്ടത്തിൽ തന്റെ സുഹൃത്തുക്കളെ തള്ളിപ്പറയുകയും ചെയ്യുന്നുണ്ട് ഈ കഥാപാത്രം.
* സ്കന്ദ അശോക് – ശ്രീദേവിയുടെ കാമുകനായ സൂരജ് മേനോൻ എന്ന കഥാപാത്രം
* സുരേഷ് ഗോപി – സൈറയുടെ അച്ഛനായ ബ്രിഗേഡിയർ അലക്സാണ്ടർ. (അതിഥി താരം)
* ഐശ്വര്യ – സൈറയുടെ മാതാവ്. എലിസബത്ത് എന്നാണ് കഥാപാത്രത്തിന്റെ പേര്.
* സീത – പൂജയുടെ അമ്മ
* പ്രേം പ്രകാശ് –  ശ്രീദേവിയുടെ അച്ഛൻ കഥാപാത്രം. പേര് സ്വാമിനാഥൻ.
* സുകന്യ – ശ്രീദേവിയുടെ അമ്മ.
* രവീന്ദ്രൻ – ഒരു ഡോക്റ്ററുടെ കഥാപാത്രം
* മെജോ ജോസഫ് – ഫിറോസ് എന്ന വിദ്യാർത്ഥിയായി വേഷമിട്ടിരിക്കുന്നു.

## ഗാനങ്ങൾ
വയലാർ ശരത്ചന്ദ്രവർമ്മ എഴുതിയ ഗാനങ്ങൾക്ക് സംഗീതം പകർന്നത് മെജോ ജോസഫ് ആണ്.
# "ആസ് വി ആൾ നോ" – ഡോനൻ, രമ്യ, സ്വപ്ന, വിനൈത
# "ചങ്ങാതിക്കൂട്ടം" – അഫ്സൽ, വിധു പ്രതാപ്, റിമി ടോമി, സയനോര 
# "ഇനിയും" – യേശുദാസ്, മഞ്ജരി 
# "ഹൃദയവും" – വിനീത് ശ്രീനിവാസൻ, ജ്യോത്സ്ന

## അവലംബം


## പുറത്തേക്കുള്ള കണ്ണികൾ
* 
* ''നോട്ട്ബുക്ക്''  – മലയാളസംഗീതം.ഇൻഫോ
* http://v.youku.com/v_show/id_XNTQzNjY0OTUy.html?from=s1.8-1-1.2 നോട്ട്ബുക്ക് കാണൂവാൻ

വർഗ്ഗം:2006-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:മികച്ച രണ്ടാമത്തെ ചലച്ചിത്രത്തിനുള്ള കേരളസംസ്ഥാന സർക്കാർ പുരസ്കാരം നേടിയ ചിത്രങ്ങൾ
വർഗ്ഗം:റോഷൻ ആൻഡ്രൂസ് സംവിധാനം ചെയ്ത ചലച്ചിത്രങ്ങൾ
സകരിയ്യ

**സക്കരിയ(അറബിക്: زكريا,ബൈബിൾ:Zechariah‎)** ഇസ്രായേല്യരിൽ നിയോഗിക്കപ്പെട്ട ഇസ്ലാമിന്റെ ഒരു പ്രവാചകനാകുന്നു.ജെറുസലേം ദേവാലയത്തിലെ പുരോഹിതനും ക്രിസ്തുവിന്റെ മാതാവയ മറിയമിന്റെ സംരക്ഷകനുമായിരുന്നു സക്കരിയ നബി.ഇദ്ദേഹം പ്രവാചകനായയഹ്‌യ(സ്നാപക യോഹന്നാൻ)യുടെ പിതാവുകൂടിയാണ്.
ദീപക് ദേവ്

മലയാളം ചലച്ചിത്രലോകത്തെ ശ്രദ്ധേയനായ ഒരു സംഗീത സം‌വിധായകനാണ് **ദീപക് ദേവ്**. ക്രോണിക് ബാച്ചിലർ, ഉദയനാണ് താരം, നരൻ, പുതിയ മുഖം എന്നീ ചലച്ചിത്രങ്ങളിലെ വൻപ്രചാരം നേടിയ പാട്ടുകളിലൂടെ ദീപക് ദേവ് മലയാളികൾക്കൊക്കെ സുപരിചിതനാണ്. ഉറുമി എന്ന ചിത്രത്തിലെ പശ്ചാത്തല സംഗീതത്തിനു 2011-ലെ കേരള സർക്കാരിന്റെ ചലച്ചിത്രപുരസ്കാരം ഇദ്ദേഹത്തിനു ലഭിച്ചു.

## ആദ്യകാലം
*ദീപക് ദേവരാജ്* എന്നാണ് ദീപക് ദേവിന്റെ യഥാർത്ഥ പേര്. തലശ്ശേരിയാണ് ദീപക്കിന്റെ സ്വദേശമെങ്കിലും വളർന്നത് ദുബായിലാണ്. അവിടെയുള്ള ദുബായി ഹൈസ്കൂളിൽ പഠിക്കുമ്പോൾ മുതൽക്കെ തന്നെ ദീപക് കർണ്ണാടിക് സംഗീതവും പഠിക്കുന്നുണ്ടായിരുന്നു. പിന്നീട് കീബോർഡിൽ ദീപക് ശ്രദ്ധ കേന്ദ്രീകരിക്കാൻ തുടങ്ങി. തുടർന്ന് എ.ആർ. റഹ്മാൻ, ശങ്കർ എഹ്സാൻ ലോയ്, സന്ദീപ് ചൗട്ട, വിദ്യാസാഗർ, അനു മാലിക്, എം.എം. ക്രീം, മണി ശർമ്മ, അദേഷ് ശ്രീവാസ്തവ് തുടങ്ങിയ മഹാരഥൻമാരുടെ കൂടെ അദ്ദേഹം പ്രവർത്തിച്ചു. സിദ്ദിഖ് സംവിധാനം ചെയ്ത *[[ക്രോണിക് ബാച്ച്ലർ‍(മലയാളചലച്ചിത്രം)‎|ക്രോണിക്ക് ബാച്ചിലറാണ്]]* ദീപക്ക് സംഗീത സം‌വിധാനം ചെയ്ത ആദ്യ മലയാളചിത്രം.

ഒരു അഭിമുഖത്തിൽ ദീപക്ക് തന്റെ ബിരുദ പഠനത്തിനു ശേഷം താൻ സംഗീതം പാടെ ഉപേക്ഷിക്കാൻ തീരുമാനിച്ചതായിരുന്നു എന്ന് പറഞ്ഞിരുന്നു. ഓരോ തവണയും തന്റെ കീബോർഡ് വിൽക്കാൻ ശ്രമിക്കുമ്പോഴും അത് തന്റെ അടുക്കൽ തന്നെ തിരികെ വരികയായിരുന്നു. അഡ്വാൻസ് തന്നിട്ട് മുഴുവൻ പണം കിട്ടാതെ മൂന്ന് പേർ ഈ കീബോർഡ് തിരികെ ഏല്പ്പിച്ചുകഴിഞ്ഞപ്പോഴാണ് സിദ്ദിഖ് - ലാൽ കൂട്ടുകെട്ട് തങ്ങളുടെ സ്റ്റേജ് പരിപാടികൾക്കിടയിൽ ഇടയ്ക്ക് കുറച്ച് സംഗീതം അവതരിപ്പിക്കാൻ ദീപക്കിനെ വിളിച്ചത്. ദീപക്കിന്റെ പ്രതിഭയിൽ തൃപ്തരായ ഇവർ, തങ്ങളുടെ അടുത്ത ചിത്രമായ ക്രോണിക്ക് ബാച്ചിലറിനു സംഗീതം നൽകാൻ ദീപക്കിനെ ക്ഷണിച്ചു.

സ്മിതയാണ് ദീപക്കിന്റെ ഭാര്യ. ഇവരുടേത് പ്രേമവിവാഹമായിരുന്നു. ദേവിക ദീപക് ദേവ് എന്നും പല്ലവി ദീപക് ദേവ് എന്നും പേരുള്ള രണ്ട് മക്കളുണ്ട് ഈ ദമ്പതികൾക്ക്. ഇവർ ചെന്നെയിലാണ് സ്ഥിരതാമസമാക്കിയിരിക്കുന്നത്.

## ചിത്രങ്ങൾ

2019     ലൂസിഫർ 

## പുരസ്കാരങ്ങൾ
* മികച്ച പശ്ചാത്തല സംഗീതത്തിനുള്ള കേരളസംസ്ഥാന ചലച്ചിത്രപുരസ്കാരം - 2011

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:ജനിച്ച വർഷം അറിയാത്ത ജീവചരിത്രലേഖനങ്ങൾ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:മലയാളചലച്ചിത്രസംഗീതസംവിധായകർ
വർഗ്ഗം:കണ്ണൂർ ജില്ലയിൽ ജനിച്ചവർ
വർഗ്ഗം:മികച്ച പശ്ചാത്തലസംഗീതത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
ദേശീയപാത 766 (ഇന്ത്യ)

കേരളത്തെയും കർണാടകത്തെയും ബന്ധിപ്പിക്കുന്ന ഒരു പ്രധാന പാതയാണ്** ദേശീയപാത 766** (*പഴയ ദേശീയപാത 212*). കോഴിക്കോട് നിന്നും ആരംഭിക്കുന്ന ഈ പാത കൊല്ലെഗൽ വരെ നീളുന്നു. കേരളത്തിലെ കുന്ദമംഗലം, കൊടുവള്ളി, താമരശ്ശേരി കൽപ്പറ്റ, സുൽത്താൻ ബത്തേരി, കർണാടകത്തിലെ ഗുണ്ടൽപേട്ട്, നഞ്ചൻഗുഡ്, മൈസൂർ, റ്റി നർസിപൂർ തുടങ്ങിയവ ഈ പാതയിലെ പ്രധാന നഗരങ്ങളാണ്. പശ്ചിമഘട്ടത്തിലൂടെയും താമരശ്ശേരി ചുരത്തിലൂടെയുമാണ് ഈ പാത കടന്ന് പോകുന്നത്. 700 കൊല്ലം മുമ്പ് കർണ്ണാടകത്തിൽ നിന്നും വയനാട്ടിലേക്ക് കുടിയേറിയ ജൈനർ ഗതാഗതത്തിനു ഉപയോഗിച്ചിരുന്ന കാനന പാത പിന്നീടു ടിപ്പു സുൽത്താൻ വികസിപ്പിച്ചു. ഇന്ത്യയിലെ ഏറ്റവും പഴക്കം ചെന്ന പാതകളിലൊന്നായ ഈ പാത പിന്നീട് വി.പി സിങിന്റെ ഭരണകാലത്ത് ഉപരിതല ഗതാഗത മന്ത്രിയായിരുന്ന കെ.പി ഉണ്ണിക്കൃഷ്ണൻ ദേശീയ പാതയാക്കി (എൻ എച്ച് 212) ഉയർത്തി. എൻഎച്ച് -766 ബന്ദിപ്പൂർ നാഷണൽ പാർക്കിലൂടെയും മറ്റ് റിസർവ് വനങ്ങളിലൂടെയും കടന്നുപോകുന്നു.

## ബന്ദിപ്പൂർ രാത്രികാല നിരോധനം
ബന്ദിപ്പൂർ നാഷനൽ പാർക്ക് വഴി കടന്നുപോകുന്ന വഴി കർണാടക സർക്കാർ രാത്രി ട്രാഫിക് നിരോധിച്ചു. പരിസ്ഥിതി പ്രവർത്തകർ വാദിച്ചത്, വൈകിട്ട് 9 മണി മുതൽ 6 ഏ. പ്രഭാതത്തിൽ. 6 P.M. 6 എ.എം. കൽപറ്റയിൽ എൻഎച്ച് 766 ൽ നിന്ന് പുറപ്പെട്ട് മാനന്തവാടി, കുട്ടാ, ഗോണികപ്പാൽ, ഹുൻസൂർ എന്നിവിടങ്ങളിലൂടെ മൈസൂരിലേക്ക് പോവുക. ഈ ബദൽ പാത 32 കിലോമീറ്ററാണ്. സുൽത്താൻ ബത്തേരി, ഗുണ്ടൽപേട്ട്, നഞ്ചൻഗുഡ് എന്നിവയെ പൂർണമായും ഒഴിവാക്കുന്നു. നിലവിൽ രാത്രി കാലങ്ങളിൽ ഈ പാത കർണാടക സർക്കാർ അടയ്ക്കുന്നതിനാൽ ജനങ്ങൾ വളരെയേറെ ബുദ്ധിമുട്ടിലാണ്.

## അവലംബം


വർഗ്ഗം:കേരളത്തിലെ ദേശീയപാതകൾ
റാംജിറാവ് സ്പീക്കിങ്ങ്

1989-ൽ പുറത്തിറങ്ങിയ മലയാളത്തിലെ ഒരു തമാശച്ചിത്രമാണ് ***റാംജിറാവ് സ്പീക്കിങ്ങ്***. സിദ്ദിഖ്-ലാൽ എന്ന സം‌വിധാനകൂട്ടുകെട്ടിൽ പിറന്ന ആദ്യചിത്രമാണ് ഇത്. സായി കുമാർ, മുകേഷ്, ഇന്നസെന്റ്, രേഖ, വിജയരാഘവൻ, ദേവൻ, മാമുക്കോയ എന്നിവരാണ് ഈ സിനിമയിലെ പ്രധാന അഭിനേതാക്കൾ  ബിച്ചുതിരുമല എഴുതിയ വരികൾക്ക് എസ് ബാലകൃഷ്ണൻ ഈണമിട്ടു . ഇതിൽ സായികുമാറിന്റേയും രേഖയുടേയും ആദ്യ ചിത്രം കൂടിയാണ് ഇത്. *ഹേരാ ഫേരി* എന്ന പേരിൽ പ്രിയദർശൻ 2000-ൽ ഈ ചിത്രം ഹിന്ദിയിൽ പുനർനിർമ്മിച്ചു. അക്ഷയ് കുമാർ, സുനിൽ ഷെട്ടി, പരേഷ് റാവൽ എന്നിവരായിരുന്നു ഈ സിനിമയിലെ പ്രധാന അഭിനേതാക്കൾ.

## കഥാസംഗ്രഹം
ബാലകൃഷ്ണൻ (സായ് കുമാർ) ഒരു തൊഴിൽ രഹിതനാണ്. തന്റെ അച്ഛൻ സുഹൃത്തായ ഹംസക്കോയയുടെ (മാമുക്കോയ) കയ്യിൽ നിന്ന് കടം വാങ്ങിയ പണം തിരികെ നൽകാൻ, ജോലിയിലിരിക്കെ മരിച്ച തന്റെ അച്ഛന്റെ ജോലി നേടാനായി ബാലകൃഷ്ണൻ പട്ടണത്തിലെത്തുകയാണ്. റാണിയും (രേഖ) ഇതേ ജോലിക്കായി ശ്രമിക്കുന്നതിനാൽ ഇവർ തമ്മിൽ മത്സരമാകുന്നു. കൽക്കത്തയിൽ വലിയ നിലയിൽ ജോലി നോക്കുകയാണെന്ന് അമ്മയോട് കള്ളം പറഞ്ഞ് നടക്കുന്ന മറ്റൊരു തൊഴിൽ രഹിതനാണ് ഗോപാലകൃഷ്ണൻ (മുകേഷ്). നാടക ട്രൂപ്പ് നടത്തുന്ന മാന്നാർ മത്തായിയുടെ (ഇന്നസെന്റ്) വീട്ടിലാണ് ബാലകൃഷ്ണനും ഗോപാലകൃഷ്ണനും താമസിക്കുന്നത്. ഉറുമീസ് തമ്പാൻ (ദേവൻ) എന്ന വ്യവസായിയുടെ ഫോൺ നമ്പറും മാന്നാർ മത്തായിയുടെ ഫോൺ നമ്പറും ടെലിഫോൺ ഡയറക്റ്ററിയിൽ മാറിയാണ് കിടക്കുന്നത്. ഇതിനാൽ മാന്നാർ മത്തായിക്ക് കിട്ടേണ്ട ഫോൺ വിളികൾ ഉറുമീസ് തമ്പാനും ഉറുമീസ് തമ്പാനുള്ള ഫോൺ വിളികൾ മാന്നാർ മത്തായിക്കുമാണ് ലഭിക്കാറ്. ഇതിനിടയിൽ റാംജി റാവ് (വിജയരാഘവൻ) പണത്തിനായി ഉറുമീസ് തമ്പാന്റെ മകളെ തട്ടിയെടുക്കുകയും ഉറുമീസ് തമ്പാനെ ഫോൺ വിളിച്ച് പണം ആവശ്യപ്പെടുകയും ചെയ്യുന്നിടത്താണ് കഥ ആകെ മാറുന്നത്. ഈ ഫോൺ കോൾ തെറ്റായി മാന്നാർ മത്തായിക്കാണ് ലഭിക്കുന്നത്. ഇത് പണം ഉണ്ടാക്കാനുള്ള ഒരു കുറുക്ക് വഴിയായി കണ്ട് ഇവർ ഉറുമീസ് തമ്പാന്റെയും റാംജി റാവുവിന്റേയും ഇടനിലക്കാരായി നിന്ന് രണ്ട് കൂട്ടരേയും പറ്റിക്കാൻ ശ്രമിക്കുന്നു. ഇതുമായി ബന്ധപ്പെട്ട തമാശകളും സംഭവങ്ങളുമാണ് ഈ ചിത്രത്തിന്റെ ഉള്ളടക്കം.
## താരനിര

## പാട്ടരങ്ങ്
*വരികൾ:ബിച്ചു തിരുമല
*ഈണം:  എസ്. ബാലകൃഷ്ണൻ

## പരാമർശങ്ങൾ
	
## പുറത്തേക്കുള്ള കണ്ണികൾ
*  
* 

വർഗ്ഗം:1989-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സിദ്ദിഖ്-ലാൽ സംവിധാനം ചെയ്ത ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:മലയാളത്തിലെ ഹാസ്യ ചലച്ചിത്രങ്ങൾ
വർഗ്ഗം:എസ്. ബാലകൃഷ്ണൻ സംഗീതം നൽകിയ ചിത്രങ്ങൾ
വർഗ്ഗം:വേണു കാമറ ചലിപ്പിച്ച ചലച്ചിത്രങ്ങൾ
വർഗ്ഗം:ടി. ആർ ശേഖർ ചിത്രസംയോജനം ചെയ്ത ചിത്രങ്ങൾ
വർഗ്ഗം:ഇന്നസന്റ് അഭിനയിച്ച മലയാള ചലച്ചിത്രങ്ങൾ
ഇന്ദിരാഗാന്ധി വധം

1984 ഒക്ടോബർ 31-ന് ഇന്ത്യൻ പ്രധാനമന്ത്രിയായിരുന്ന ശ്രീമതി ഇന്ദിരാഗാന്ധി സിഖുകാരായ സത്‌വന്ത് സിംഗ്, ബിയാന്ത് സിംഗ് എന്നീ രണ്ട് അംഗരക്ഷകരാൽ വെടിയേറ്റ് വധിക്കപ്പെട്ടു. സിഖുകാരുടെ പുണ്യസ്ഥലമായ സുവർണ്ണക്ഷേത്രത്തിലെ 'ഓപ്പറേഷൻ ബ്ലൂസ്റ്റാർ' എന്നറിയപ്പെടുന്ന സൈനിക നടപടിക്കുള്ള പ്രതികാരമായിരുന്നു  ഇന്ദിരാഗാന്ധിയുടെ വധം.  ഈ ദിനം രാജ്യത്ത് ആചരിക്കുന്ന പുനരർപ്പണദിനങ്ങളിൽ ഒന്നാണ്.(ദേശീയ പുനരർപ്പണദിനം /National Re-Dedication Day)

## കൊലപാതകം
ഒരു ബ്രിട്ടീഷ് നടനാ‍യ പീറ്റർ ഉസ്തിനോവുമായുള്ള അഭിമുഖത്തിനുള്ള വഴിയിലാണ് കൊലപാതകം നടന്നത്. അദ്ദേഹം ഐറിഷ് ടെലിവിഷനുവേണ്ടീ ഒരു ഡോക്യുമെന്ററി നിർമ്മിക്കുന്നതിന്റെ ഭാഗമായിട്ടാണ് അഭിമുഖം. പ്രധാന മന്ത്രിയുടെ  നം:1, സഫ്ദർജംഗ റോഡിലുള്ള വസതിയിലൂടെ നടക്കുകയായിരുന്നു ഇന്ദിരാഗാന്ധി. ഈ സമയം അവിടെ സംരക്ഷകരായി നിന്നിരുന്ന സത്‌വന്ത് സിംഗും ബിയാന്ത് സിംഗും ഇന്ദിരയുടെ നേരെ വെടിയുതിർക്കുകയായിരുന്നു. ബിയാന്ത് സിംഗ് ഇന്ദിരാഗാന്ധിയുടെ കൈയിലേക്ക് മൂന്ന് റൌണ്ട് വെടിവച്ചു. സത്‌വന്ത് സിംഗ് ഇന്ദിരയുടെ ശരീരത്തിലേക്ക് മുപ്പത് റൌണ്ട് വെടിയുതിർത്തു. ഈ വെടി വയ്കലിൽ ബിയാന്ത് സിംഗ് ഇന്ദിരാഗാന്ധിയുടെ മറ്റ് അംഗരക്ഷകരാൽ വധിക്കപ്പെട്ടു. സത്‌വന്ത് സിംഗിനെ അറസ്റ്റ് ചെയ്യുകയും ചെയ്തു.

## മരണം
വെടിയേറ്റതിനു ശേഷം ഇന്ദിരാഗാന്ധിയെ ഡെൽഹിയിലെ ജനറൽ ആശുപത്രിയിലേക്ക് ഉടനടി കൊണ്ടുപോയെങ്കിലും, ഒരു മണിക്കൂറിനുശേഷം ഇന്ദിരാഗാന്ധി മരണമടയുകയായിരുന്നു. തന്റെ ശരീരത്തിൽ കയറിയ 19 വെടിയുണ്ടകളിൽ നിന്നും 7 എണ്ണം നീക്കുന്നതിനിടയിൽ ഇന്ദിര മരണമടഞ്ഞു. പിന്നീട് ഇന്ദിരയുടെ ശരീരം ശക്തിസ്ഥൽ എന്ന സ്ഥലത്ത് നവംബർ 3 ന് സംസ്കരിച്ചു. ശക്തിസ്ഥൽ മഹാത്മാഗാന്ധിയുടെ സംസ്കാരസ്ഥലമായ രാജ്‌ഘട്ടിനടുത്താണ്

## അനന്തരസംഭവങ്ങൾ

ഇന്ദിരാഗാന്ധിയുടെ വധത്തിനു ശേഷം ഡെൽഹിയിലും പരിസരത്തും കലാപം പുറപ്പെട്ടു. ഇത് സിഖ് വിരുദ്ധ കലാപം എന്നറിയപ്പെട്ടു. ഈ കലാപത്തിൽ ആയിരക്കണക്കിനു സിഖുകാർ കൊല്ലപ്പെട്ടു. ഇന്ദിരാഗാന്ധി വധം അന്വേഷിക്കാൻ പിന്നീട് ജസ്റ്റിസ് താക്കർ കമ്മീഷൻ നിയമിക്കപ്പെട്ടു. ഇന്ദിരാഗാന്ധിയുടെ കൊലപാതകിയായ സത്‌വത് സിംഗിനും (25 വയസ്സ്) ഇതിന്റെ ആസൂത്രകനെന്ന് തെളിയിക്കപ്പെട്ട കേഹർ സിംഗിനും (54 വയസ്സ്) പിന്നീട് വധശിക്ഷ വിധിക്കപ്പെട്ടു. 1989 ജനുവരി 6-ന് ഡെൽഹിയിലെ തിഹാർ ജയിലിൽ ഇവരെ തൂക്കിലേറ്റി. ഇവരുടെ മൃതശരീരങ്ങൾ ജയിലിനുള്ളിൽ തന്നെ സംസ്കരിച്ചു.

## അവലംബം

വർഗ്ഗം:ഇന്ദിരാഗാന്ധി
രേഖ (മലയാള ചലച്ചിത്രനടി)

മലയാളചലച്ചിത്രരംഗത്തെ ശ്രദ്ധേയയായ ഒരു നടിയാണ് ***രേഖ***. മലയാളത്തിലും തമിഴിലുമായി മുപ്പതിലധികം ചിത്രങ്ങളിൽ രേഖ അഭിനയിച്ചിട്ടുണ്ട് 1986-ൽ പുറത്തിറങ്ങിയ *[[പുന്നകൈ മന്നൻ|പുന്നഗൈ മന്നൻ]]* എന്ന തമിഴ് ചിത്രമാണ് രേഖയുടെ ആദ്യ ചിത്രം. 1989-ൽ ആയിരുന്നു രേഖയുടെ ആദ്യ മലയാളചിത്രം. സിദ്ദിഖ് - ലാൽ കൂട്ടുകെട്ടിന്റെ റാംജി റാവ് സ്പീക്കിംഗ് ആയിരുന്നു അത്.

## ചിത്രങ്ങൾ
* ജോ ആൻഡ് ദ ബോയ് (2015)
* ബാംഗ്ലൂർ ഡെയ്സ് (2014)
* മൈ ബോസ് (2012)
* ഇവർ വിവാഹിതരായാൽ (2009)
* 2 ഹരിഹർ നഗർ (2009)
* ദശാവതാരം (2008) - തമിഴ്
* ചിന്താമണി കൊലക്കേസ് (2006) 
* പച്ചക്കുതിര (2006) 
* ഉടയോൻ (2005) 
* കോവിൽ (2003) - തമിഴ്
* കിണ്ണം കട്ട കള്ളൻ (1996)
* സാമൂഹ്യപാഠം (1996) 
* കിടിലോൽ കിടിലം (1995)
* ഭീഷ്മാചാര്യ (1994) 
* മാനത്തെ വെള്ളിത്തേര് (1994) 
* ജനം (1993) 
* അണ്ണാമലൈ (1992) - തമിഴ്
* ഗൃഹപ്രവേശം (1992) 
* ഗുണ (1992)
* ഒരു കൊച്ചു ഭൂമികുലുക്കം (1992) 
* വസുധ (1992) - തമിഴ്
*അടയാളം (1991)
*കിഴക്കുണരും പക്ഷി (1991)
* നെറ്റിപ്പട്ടം (1991)
*പൂക്കാലം വരവായി (1991)
* വിഷ്ണുലോകം (1991) 
*ഒളിയമ്പുകൾ (1990)
*പാവം പാവം രാജകുമാരൻ 
* അർഹത (1990)
*ഏയ് ഓട്ടോ (1990)
* ഇൻ ഹരിഹർ നഗർ (1990)
* രണ്ടാം വരവ് (1990) 
* ദശരഥം (1989)
* റാംജി റാവ് സ്പീക്കിംഗ് (1989)
* രാസാവേ ഉന്നൈ നമ്പി (1988) - തമിഴ്
* കടലോര കവിതൈകൾ (1986) - തമിഴ്
* പുന്നഗൈ മന്നൻ (1986) - തമിഴ്

## പുറമേയ്ക്കുള്ള കണ്ണികൾ

വർഗ്ഗം:1969-ൽ ജനിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മലയാളചലച്ചിത്രനടിമാർ
വർഗ്ഗം:ഓഗസ്റ്റ് 28-ന് ജനിച്ചവർ
ആഞ്ചലീന ജോളി

ഒരു അമേരിക്കൻ ചലച്ചിത്ര നടിയും UNHCR പ്രതിനിധിയുമാണ് **ആഞ്ചലീന ജോളി**. (ജനനം: (നാമം:**Angelina Jolie Voight**) തിയതി: ജൂൺ 4, 1975). ഒരു അക്കാദമി പുരസ്കാരവും, രണ്ട് സ്ക്രീൻ പുരസ്കാരവും, മൂന്ന് ഗോൾഡൻ ഗ്ലോബ് പുരസ്കാരവും ലഭിച്ചിട്ടുണ്ട്. ഏറ്റവും കൂടുതൽ പ്രതിഫലം പറ്റുന്ന ഹോളിവുഡ് നടികളിൽ ഒരാളാണ്‌ ആൻജലീന
## ബോസ്നിയയുടെ ആദരം
1992-95ലുണ്ടായ ബോസ്നിയൻ യുദ്ധത്തിൻെറ പശ്ചാത്തലത്തിൽ ‘ലാൻഡ് ഓഫ് ബ്ളഡ് ആൻഡ് ഹണി’എന്ന ചിത്രമൊരുക്കിയതിന് തലസ്ഥാനമായ സരയോവോ നഗരത്തിന്റെ പൗരത്വം നൽകി ബോസ്നിയ ആഞ്ചലീനയെ ആദരിച്ചിരുന്നു. ബോസ്നിയൻ മുസ്ലിം യുവതിക്ക് സെർബ് യുവാവിനോട് തോന്നുന്ന പ്രണയമാണ് ചിത്രത്തിന്റെ ഇതിവൃത്തം. സ്ത്രീകളോടുള്ള അതിക്രമങ്ങളുൾപ്പെടെ യുദ്ധത്തിന്റെ ഭീകരത മുഴുവനായും ഇതിൽ ചിത്രീകരിച്ചിട്ടുണ്ട്. തങ്ങളെ വില്ലന്മാരായി കാണിക്കുന്ന സിനിമ നിരോധിക്കണമെന്ന്  സെർബുകളിൽനിന്ന് ആവശ്യമുയർന്നിരുന്നു.

## അവലംബം


വർഗ്ഗം:ഹോളിവുഡ് ചലച്ചിത്ര നടിമാർ
വർഗ്ഗം:അക്കാദമി പുരസ്കാരം ലഭിച്ചവർ
വർഗ്ഗം:ജൂൺ 4-ന് ജനിച്ചവർ
വർഗ്ഗം:1975-ൽ ജനിച്ചവർ
ക്ലാസ് ഫയൽ

ജാവ പ്രോഗ്രാമിങ് ഭാഷയിൽ എഴുതിയ പ്രോഗ്രാമുകൾ ജാവാ കംപൈലർ ഉപയോഗിച്ചു കംപൈൽ ചെയ്യുമ്പോൾ **ക്ലാസ് ഫയലുകൾ** ലഭിക്കുന്നു. ഈ ഫയലുകൾ ജാവാ വിർച്ച്വൽ മെഷീന് മനസ്സിലാകുന്ന ബൈറ്റ് കോഡ് രൂപത്തിലുള്ള ഫയലുകളാണ്. ഇത്തരം ഫയലുകൾക്ക് .ക്ലാസ്സ് (.class) ഫയൽ എക്സ്റ്റെൻഷനാണ് ഉള്ളത്. 

കംപൈൽ ചെയ്യുന്ന ജാവാ പ്രോഗ്രാമിൽ ഒന്നിൽ കൂടുതൽ ക്ലാസ്സുകൾ ഉണ്ടെങ്കിൽ ഓരോ ജാവാ ക്ലാസുകൾക്കും കംപൈൽ ചെയ്തുകഴിയുമ്പോൾ വെവ്വേറെ .ക്ലാസ്സ് ഫയലുകൾ ഉണ്ടാവും. ഈ ക്ലാസ്സ് ഫയലുകൾ ജാവാ വിർച്ച്വൽ മെഷീനിൽ പ്രവർത്തിക്കുന്നവയാണ്. മിക്കവാറും എല്ലാ ഓപ്പറേറ്റിംഗ് സിസ്റ്റങ്ങൾക്കും, ഹാർഡ് വെയറുകൾക്കും വേണ്ടിയുള്ള ജാവാ വെർച്ച്വൽ മെഷീനുകൾ നിലവിലുണ്ട്, അതിനാൽ ഏതെങ്കിലും ഒരു ഓപ്പറേറ്റിംഗ് സിസ്റ്റവും, ഹാർഡ്‌വെയറും ഉപയോഗിച്ച് സൃഷ്ടിച്ച ക്ലാസ്സ് ഫയലുകൾ മറ്റേതൊരു വെർച്ച്വൽ മെഷീനിലും പ്രവർത്തിക്കും, ഓപ്പറേറ്റിങ് സിസ്റ്റവും ഹാർഡ്‌വെയറും ഏതാണെങ്കിലും. ഇത് മൂലമാണ് ജാവയ്ക്ക് പ്ലാറ്റ്ഫോം സാതന്ത്ര്യം അല്ലെങ്കിൽ പ്ലാറ്റ്ഫോം നിരപേക്ഷത എന്ന ഗുണം ലഭിച്ചത്.

## ക്ലാസ് ഫയലിന്റെ ഘടന
ഒരു ജാവാ ക്ലാസ് ഫയലിന്റെ ഘടന നോക്കുകയാണെങ്കിൽ അതിൽ താഴെപ്പറയുന്ന പത്ത് അടിസ്ഥാന വിഭാഗങ്ങൾ കാണാൻ കഴിയും.

# **മാജിക് അക്കം**
# **ക്ലാസ് ഫയലിന്റെ വേർഷൻ** : ക്ലാസ് ഫയലിന്റെ മൈനർ, മേജർ വേർഷൻ വിവരങ്ങൾ
# **കോണ്സ്റ്റൻറ്റ് ശേഖരം** : പ്രോഗ്രാമിലുപയോഗിക്കേണ്ട കോൺസ്റ്റൻറ്റുകൾ എല്ലാം ഇവിടെയാണ് ശേഖരിച്ചു വച്ചിരിക്കുന്നത്
# **ആക്സസ് ഫ്ലാഗുകൾ** : ഉദാഹരണത്തിന‍് ഒരു ക്ലാസ് അബ്സ്ട്രാക്റ്റ് ആണോ , സ്റ്റാറ്റിക് ആണോ എന്നൊക്കെയുള്ള വിവരങ്ങൾ
# **ദിസ് ക്ലാസ്** : ഈ .ക്ലാസ് ഫയലിലുള്ള ജാവാ ക്ലാസിന്റെ പേർ
# **സൂപ്പർ ക്ലാസ്** : സൂപ്പർ ക്ലാസിന്റെ പേർ
# **ഇൻറ്റർഫേസുകൾ**: ഈ ജാവാ ക്ലാസിൽ ഉപയോഗിച്ചിട്ടുള്ള ഇൻറ്റർഫേസുകളുടെ വിവരം
# **ഫീൽഡുകൾ:** ഈ ക്ലാസിലുള്ള ഫീൽഡുകൾ
# **മെത്തേഡുകൾ:** ക്ലാസിലുള്ള മെത്തേഡുകൾ
# **ആട്രിബ്യൂട്ട്സ്** : ഈ ക്ലാസ്സ് ഫയലിനെപ്പറ്റിയുള്ള മറ്റ് വിവരങ്ങൾ (ഉദാഹരണത്തിന‍് സോർസ് ഫയലിന്റെ പേർ) 

## പുറമെ നിന്നുള്ള കണ്ണികൾ
*ക്ലാസ് ഫയൽ ഫോർമാറ്റ് ജാവ.സൺ.കോമിൽ നിന്നും

## അവലം‌ബം

വർഗ്ഗം:കമ്പ്യൂട്ടർ ഫയൽ തരങ്ങൾ
പാൽക്കട്ടി

പാലിലെ മാംസ്യവും കൊഴുപ്പുമടങ്ങുന്ന ഒരു ഭക്ഷണപദാർത്ഥമാണ് "പാൽക്കട്ടി" (English: Cheese). പശു, എരുമ, ആട്, ചെമ്മരിയാട് തുടങ്ങിയയുടെ പാലുകൊണ്ടാണ് പൊതുവെ ഇത് ഉണ്ടാക്കുന്നത്. പാലിലെ കയ്സിൻ എന്ന മാംസ്യത്തിന്റെ ഉറകൂടൽ മൂലമാണ് ചീസ് ഉണ്ടാകുന്നത്. സാധാരണയായി പുളിപ്പിച്ച (അമ്ലവൽക്കരണം) പാലിൽ റെനെറ്റ് എന്ന രാസാഗ്നി ചേർത്താണ് ഉറകൂടൽ സാധ്യമാക്കുന്നത്. അങ്ങനെ വേർതിരിഞ്ഞുവരുന്ന ഖരപദാർത്ഥം വേർതിരിച്ചെടുത്ത് അമർത്തി ആവശ്യമായ രൂപത്തിലാക്കിയെടുക്കുന്നു. ചില ചീസുകളുടെ പുറം ഭാഗത്തോ മുഴുവനായോ ചിലതരം പൂപ്പലുകൾ കാണപ്പെടുന്നു.

വർഗ്ഗം:പാലുല്പന്നങ്ങൾ
കളിപ്പാട്ടം

[thumb|300px|ഒരു [ടെഡി ബെയർ]] 
കളിക്കുവാൻ ഉപയോഗിക്കുന്ന വസ്തുവാണ് **കളിപ്പാട്ടം**. കളിപ്പാട്ടങ്ങൾ പൊതുവെ കുട്ടികളുമായും വളർത്തുമൃഗങ്ങളുമായും ബന്ധപ്പെട്ടതാണെങ്കിലും മുതിർന്നവരും മറ്റ് മൃഗങ്ങളും കളിപ്പാട്ടങ്ങൾ ഉപയോഗികാറുണ്ട്. കളിപ്പാട്ടം എന്ന നിലയിൽ നിർമ്മിക്കപ്പെട്ട വസ്തുക്കളേപ്പോലെത്തന്നെ കളിക്കുന്നതിനായി ഉപയോഗിക്കുന്ന ഏത് വസ്തുവിനേയും - അതിന്റെ പ്രധാന ഉപയോഗം മറ്റെന്തെങ്കിലും ആണെങ്കിൽക്കൂടെ - കളിപ്പാട്ടം എന്ന് വിശേഷിപ്പിക്കാം. കളിക്കാനുള്ള വസ്തു എന്നതിനേക്കാളുപരി ശേഖരിച്ചു വെക്കുന്നതിനായുള്ള കളിപ്പാട്ടങ്ങളുമുണ്ട്.

ചരിത്രാതീതകാലത്താണ് കളിപ്പാട്ടങ്ങളുടെ ഇദ്ഭവം. പുരാതനകാലത്തെ, പട്ടാളക്കാർ, കുട്ടികൾ, മൃഗങ്ങൾ തുടങ്ങിയവയുടെ പാവകളും മുതിർന്നവർ ഉപയോഗിക്കുന്ന ഉപകരണങ്ങളുടെയും ആയുധങ്ങളുറ്റെയും ചെറു രൂപങ്ങളും പുരാവസ്തുഗവേഷകർ കണ്ടെടുത്തിട്ടുണ്ട്.

## ചിത്രങ്ങൾ

പ്രമാണം:മച്ചിങ്ങ കളിപ്പാട്ടം.JPG|ഈർക്കിലും മച്ചിങ്ങയും കൊണ്ടുണ്ടാക്കിയ ഒരു കളിപ്പാട്ടം. അടുത്തടുത്തിരിക്കുന്ന രണ്ട് ഈർക്കിൽകഷണങ്ങളിൽ ഒരുമിച്ച് പിടിച്ച് ചുറ്റിക്കുമ്പോൾ കടകട ശബ്ദമുണ്ടാകും


വർഗ്ഗം:കളിപ്പാട്ടങ്ങൾ
ചീസ് (സോഫ്റ്റ്‌വെയർ)

[thumb|right|180px|ചീസ് വെബ്ക്യാം ബൂത്ത് 2.26.0, [ഉബുണ്ടു|ഉബുണ്ടു ലിനക്സിൽ]]
ഗ്നോമിൽ പ്രവർത്തിക്കുന്ന ഒരു  സോഫ്റ്റ്‌വെയറാണ് **ചീസ്** അഥവാ **ചീസ് വെബ്ക്യാം ബൂത്ത്**. കമ്പ്യൂട്ടറിൽ ഘടിപ്പിച്ചിട്ടുള്ള വെബ്ക്യാം ഉപയോഗിച്ച് ചിത്രങ്ങളും ചലച്ചിത്രങ്ങളൂം എടുക്കുവാനുള്ള ഒരു സോഫ്റ്റ്‌വെയറാണിത്. ഡാനിയേൽ ജി സീഗെൽ എന്നയാൾ ഗൂഗിൾ സമ്മർ ഓഫ് കോഡ് 2007 പദ്ധതിയുടെ ഭാഗമായി വികസിപ്പിച്ചതാണിത്.  ആപ്പിൾ മാക് ഒ.എസ്. എക്സിലെ ഫോട്ടോബൂത്ത് എന്ന സോഫ്റ്റ്‌വെയറുമായി സാമ്യമുണ്ടിതിന്, ഫോട്ടോബൂത്തിൽ നിന്നും പ്രചോദനം ഉൾക്കൊണ്ടാണ് ഇത് നിർമ്മിച്ചിരിക്കുന്നതെന്നും ഡാനിയേൽ ജി സീഗെൽ പറയുന്നു.

ചെറിയ ചില ഇഫക്റ്റുകൾ ചിത്രങ്ങളിലും ചലച്ചിത്രങ്ങളിലും ചേർക്കുവാനുള്ള സൗകര്യവും ചീസിലുണ്ട്. ജിസ്‌ട്രീമർ(GStreamer) ഉപയോഗിച്ചാണ് ചിത്രങ്ങൾക്കും മറ്റും ചീസ് ഇഫക്റ്റുകൾ കൊടുക്കുന്നത്. വളരെ ലളിതമായ ഒരു ഗ്രാഫിക്കൽ ഇന്റർഫേസാണ് ചീസിന്റേത്. യുഎസ്ബി വഴി ഘടിപ്പിച്ചിരിക്കുന്ന വെബ്ക്യാമുകളും, ലാപ്‌ടോപ്പുകളിൽ സ്വതേയുള്ള വെബ്ക്യാമുകളും ചീസ് ഉപയോഗിച്ചു പ്രവർത്തിപ്പിക്കാം. മറ്റു ഗ്നോം ആപ്ലിക്കേഷനുകളായ പിഡ്‌ജിൻ, ജിമ്പ്, കിനോ തുടങ്ങിയവയുമായി ‌യോജിച്ച് ചീസ് പ്രവർത്തിപ്പിക്കുവാനുള്ള ശ്രമങ്ങൾ നടന്നു വരുന്നുഇത് ഫ്ലിക്കറിലേക്ക് എക്സ്പോർട്ട് ചെയ്യാനും ഗ്നോമിലേക്ക് സംയോജിപ്പിക്കാനും കഴിയും.

ഇത് ഔദ്യോഗികമായി ഗ്നോമിലേക്ക് 2.22 പതിപ്പിൽ ചേർത്തു.
## അവലോകനം
ഒരു വെബ്‌ക്യാം ഉപയോഗിച്ച് ഫോട്ടോകൾ എടുക്കുന്നതിനുള്ള ഒരു മാർഗമായാണ് വെബ്‌ക്യാം ആപ്ലിക്കേഷൻ ആരംഭിച്ചത്, അത് പിന്നീട് എളുപ്പത്തിൽ പങ്കിടാനാകും. അതിന്റെ ആദ്യ പതിപ്പിൽ സാധ്യമല്ലാത്ത പല കാര്യങ്ങളും ഇപ്പോൾ ഉപയോഗിക്കാൻ കഴിയും. ചീസിന് ഫോട്ടോകളും വീഡിയോകളും റെക്കോർഡ് ചെയ്യാനും ഷൂട്ട് ചെയ്യുന്നതിനു മുമ്പ് ടൈമർ ഉപയോഗിക്കാനും അതുപോലെ ബർസ്റ്റ് മോഡിൽ ചിത്രങ്ങൾ എടുക്കാനും കഴിയും. ഒറ്റ ക്ലിക്കിൽ ഒന്നിലധികം വെബ്‌ക്യാമുകൾ ഉപയോഗിക്കാനുള്ള കഴിവ് പതിപ്പ് 2.28 കൊണ്ടുവന്നു. അപ്ലിക്കേഷനിൽ ബിൽറ്റ്-ഇൻ ഷെയറിംഗ് ഉള്ളതിനാൽ ഫോട്ടോകളോ വീഡിയോകളോ ഫോട്ടോ പങ്കിടുന്ന സൈറ്റുകളിലേക്ക് അപ്‌ലോഡ് ചെയ്യാനോ കമ്പ്യൂട്ടറിൽ ഉപയോഗിക്കാനോ കഴിയും. ഫോട്ടോകളിൽ പ്രയോഗിക്കാൻ കഴിയുന്ന വ്യത്യസ്ത ഇഫക്റ്റുകളും ഇതിന് ഉണ്ട്.
### ഇഫക്റ്റുകൾ
* മൗവ്
* നോയർ/ബ്ലാങ്ക്
* സാച്ചുറേഷൻ
* ഹൾക്ക്
* വെർട്ടിക്കൽ ഫ്ലിപ്പ്
* ഹൊറിസോണ്ടൽ ഫ്ലിപ്പ്
* ഷാഗഡെലിക്
* വെർട്ടിഗോ
* എഡ്ജ്
* ഡൈസ്
* വാർപ്പ്
## വിക്കിപ്പീഡിയക്ക് പുറത്തുള്ള കണ്ണികൾ
# ചീസ് പദ്ധതി താൾ
# ഗ്നോം ജേർണൽ എന്ന ഓൺലൈൻ മാസികയിൽ ഡാനിയേൽ ജി സീഗെലുമായുള്ള ഒരഭിമുഖം 
## അവലംബം

വർഗ്ഗം:ആപ്ലിക്കേഷൻ സോഫ്റ്റ്‌വെയർ
വർഗ്ഗം:സ്വതന്ത്ര സോഫ്റ്റ്‌വെയർ
ബൽ‌രാജ് പുരി

വസ്തുനിഷ്ഠവും പക്ഷപാത രഹിതവുമായ കാഴചപ്പാടുകൾ പുലർത്തുന്ന നിരീക്ഷകനെന്ന നിലയിൽ ശ്രദ്ധേയനായ ഇന്ത്യയിലെ ഒരു പ്രമുഖ  പ്രത്രപ്രവർത്തകനും സന്നദ്ധപ്രവർത്തകനുമാണ്‌ **ബൽ‌രാജ് പുരി**(ജനനം:ആഗസ്റ്റ് 5 1928). ഇന്ത്യൻ രാഷ്ട്രീയത്തിൽ നിർണ്ണായക പങ്കുവഹിച്ച വ്യക്തികൂടിയാണ്‌ ഇദ്ദേഹം. ഷൈഖ് അബ്ദുല്ലയും  ഇന്ദിരാഗാന്ധിയും ഒപ്പുവെച്ച 1975 ലെ കരാറിൽ മാധ്യസ്ഥം വഹിച്ചത് ബൽ‌രാജ് പുരിയായിരുന്നു. ഇന്ത്യയിലുടനീളം പ്രത്യേകിച്ച് ഉത്തർപ്രദേശിലും ഡൽഹിയിലും മതസൗഹാർദ്ദത്തിനായി അദ്ദേഹം പ്രവർത്തിച്ചു. 1964 വാഷിംഗ്ടൻ സർ‌വ്വകലാശാല(സിയാറ്റിൽ)യിൽ ഇന്ത്യൻ രാഷ്ട്രീയം പഠിപ്പിക്കുന്നതിനായി അദ്ദേഹത്തിന്‌ ക്ഷണം ലഭിക്കുകയുണ്ടായി. കശ്മീരുമായി ബന്ധപ്പെട്ട നിരവധി പഠനങ്ങൾ അദ്ദേഹത്തിന്റെ നേതൃത്വത്തിൽ നടക്കുകയുണ്ടായി.

2005 ൽ ഭാരത സർക്കാർ അദ്ദേഹത്തെ പത്മഭൂഷൺ നൽകി ആദരിച്ചു. 10 ആഗസ്റ്റ് 2014-ൽ അന്തരിച്ചു.

## ഗ്രന്ഥങ്ങൾ
*ജെ.പി ഓൺ ജമ്മു ആൻഡ് കാശ്മീർ(2005)
*5000 ഇയേഴ്സ് ഓഫ് കാശ്മീർ(1997)
*കാശ്മീർ ടുവാർഡ്സ് ഇൻസർജൻസി (1993)
*ജമ്മു ആൻഡ് കാശ്മീർ:ട്രയംഫ് ആൻഡ് ട്രാജഡി ഓഫ് ഇന്ത്യൻ ഫെഡറലിസം (1981)
*ജമ്മു-എ ക്ലൂ ടു കാശ്മീർ ടാൻ‌ങ‌ൾ (1966)
## അവലംബം

## പുറം കണ്ണി
*Human Rights Journal 

വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:ഇന്ത്യയിലെ പത്രപ്രവർത്തകർ
വർഗ്ഗം:1928-ൽ ജനിച്ചവർ
മാണിക്ക്യചെമ്പഴുക്ക (ചലച്ചിത്രം)

1995-ൽ പുറത്തിറങ്ങിയ ഒരു മലയാളചലച്ചിത്രമാണ്‌ ***മാണിക്ക്യചെമ്പഴുക്ക***. തുളസീദാസ് സം‌വിധാനം ചെയ്ത  ഈ ചിത്രത്തിൽ മുകേഷ് , മാതു, ജഗതി ശ്രീകുമാർ എന്നിവർ വേഷമിട്ടിരിക്കുന്നു. എ.കെ. സാജന്റെ കഥയ്ക്ക് ബാബു ജനാർദ്ദനൻ തിരക്കഥ രചിച്ചിരിക്കുന്നു. ശരവണ പ്രൊഡക്ഷൻസിന്റെ ബാനറിൽ കെ. ശിവരാജ് ആണ് ഈ ചിത്രം നിർമ്മിച്ചത്.

## കഥാപാത്രങ്ങൾ
* മുകേഷ് – അശോകൻ
* മാതു – ശ്രീദേവി, രാജവല്ലി
* ജഗതി ശ്രീകുമാർ – എൽ. ലാലിച്ചൻ പെരുവഴിയിൽ
* ഒടുവിൽ ഉണ്ണികൃഷ്ണൻ
* കെ.പി.എ.സി. ലളിത –  ഭാമ
* സുകുമാരി – മുത്തശ്ശി
* ഷമ്മി തിലകൻ – ധർമ്മരാജ്
* നെടുമുടി വേണു – ഭരതൻ

## അവലംബം


## പുറത്തേക്കുള്ള കണ്ണികൾ
* 
* ''മാണിക്ക്യചെമ്പഴുക്ക''  – മലയാളസംഗീതം.ഇൻഫോ

വർഗ്ഗം:1995-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:തുളസീദാസ് സംവിധാനം ചെയ്ത ചലച്ചിത്രങ്ങൾ
സുകന്യ (നടി)

ദക്ഷിണേന്ത്യൻ നടി, ഗായിക, സംഗീതസംവിധായക, ഭരതനാട്യം നർത്തകി, ശബ്ദ നടി എന്നീ നിലകളിൽ പ്രാവീണ്യം തെളിയിച്ച സിനിമാ നടിയാണ് **സുകന്യ** (ജനനം: 9 ജൂലൈ 1969). തമിഴ്, മലയാളം, കന്നഡ, തെലുങ്ക് എന്നീ ചിത്രങ്ങളിൽ അഭിനയിച്ചിട്ടുണ്ട്. 1991 മുതൽ 1997 വരെ മുൻനിര നടിയായിരുന്നു. സുകന്യ രണ്ട് വൈഷ്ണവ ഭക്തിഗാന ആൽബങ്ങൾക്ക് സംഗീതസംവിധാനം ചെയ്തിട്ടുണ്ട്. *അഴകു*, *തിരുപ്പതി തിരുകുടൈ തിരുവിഴ എന്നിവയാണ് ആ ആൽബങ്ങൾ.* ടി.വി. സീരിയലുകളിലും അഭിനയിച്ചിരുന്നു. 1989-ൽ പുറത്തിറഞ്ഞിയ തമിഴ് ചിത്രം *ഈശ്വർ* ആണ് സുകന്യയുടെ ആദ്യ ചിത്രം. 1994-ൽ പുറത്തിറങ്ങിയ *[[സാഗരം സാക്ഷി]]* എന്ന ചിത്രത്തിലൂടെ സുകന്യ മലയാളത്തിൽ അരങ്ങേറ്റം കുറിച്ചു. 5 അടി  10 ഇഞ്ച് ഉയരം ഉണ്ടായിരുന്ന സിക്നയ ആക്ഷൻ റോളുകളിലും നന്നായി തിളങ്ങിയിരുന്നു. 

## അഭിനയിച്ച സിനിമകൾ

### തമിഴ്

### മലയാളം

### തെലുങ്ക്

### കന്നഡ

### ഡബ്ബിംഗ് ആർട്ടിസ്റ്റ് എന്ന നിലയിൽ

* 2002 - *[[കന്നത്തിൽ മുത്തമിട്ടാൽ|കണ്ണിൽ മുത്തമിട്ടാൽ]]* ( നന്ദിത ദാസിന് വേണ്ടി) - തമിഴ് ചിത്രം 

## ടെലിവിഷൻ

## പുറത്തേക്കുള്ള കണ്ണികൾ

വർഗ്ഗം:ഇന്ത്യൻ ടെലിവിഷൻ നടിമാർ
വർഗ്ഗം:ഇന്ത്യൻ ചലച്ചിത്ര നടിമാർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:കന്നഡചലച്ചിത്ര നടിമാർ
വർഗ്ഗം:തമിഴ്നാട് സംസ്ഥാന ചലച്ചിത്ര പുരസ്കാരം ലഭിച്ചവർ
വർഗ്ഗം:തമിഴ്‌ചലച്ചിത്ര നടിമാർ
വർഗ്ഗം:മലയാളചലച്ചിത്രനടിമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:1969-ൽ ജനിച്ചവർ
വർഗ്ഗം:ജൂലൈ 9-ന് ജനിച്ചവർ
ബഹുദൈവവിശ്വാസം

ഒന്നിലധികം ദൈവങ്ങളിലോ ദേവതകളിലോ ഉള്ള വിശ്വാസവും ആരാധനയുമാണ് **ബഹുദൈവവിശ്വാസം അഥവാ ബഹുദേവതാവിശ്വാസം** എന്നറിയപ്പെടുന്നത്. ബഹുദൈവ/ബഹുദേവതാ വിശ്വാസത്തിൽ അടിസ്ഥിതമായ പുരാതനവും നിലവിലുള്ളതുമായ പല മതങ്ങളുണ്ട്. ഹിന്ദുമതം, ബുദ്ധമതം, ജൈനമതം, ഷിന്റൊ, പുരാതന ഗ്രീക്ക് ബഹുദേവതാ വിശ്വാസം, റോമൻ ബഹുദൈവ വിശ്വാസം, ജെർമാനിക് ബഹുദൈവ വിശ്വാസം, സ്ലാവിക് ബഹുദൈവ വിശ്വാസം, ചൈനീസ് നാട്ടുമതങ്ങൾ, നിയോപേഗൺ വിശ്വാസം, ആംഗ്ലോ-സാക്സൺ പേഗണിസം തുടങ്ങിയവ അതിൽ ഉൾപ്പെടുന്നു. സെമിറ്റിക്ക് മതങ്ങളിലെ ഏകദൈവ വിശ്വാസം ഇതിന്റെ വിപരീതമായ വിശ്വാസമാണ്.

ബഹുദൈവ വിശ്വാസികൾ എല്ലാ ദൈവങ്ങളേയും ദേവതകളെയും ഒരേപോലെ ആരാധിക്കണമെന്നില്ല. മോണോലാട്രിസ്റ്റുകൾ ഒരു പ്രത്യേക ദൈവത്തെ കൂടുതൽ ആരാധിക്കുന്നവരാണ്. കാഥെനോതീയിസ്റ്റുകൾ വ്യത്യസ്ത സമയങ്ങളിൽ വ്യത്യസ്ത ദൈവങ്ങളെയോ ദേവതകളെയോ ആരാധിക്കുന്നു. ശൈവമതക്കാർ പരമശിവൻ, വൈഷ്ണവർ നാരായണൻ, ശാക്തേയർ ഭഗവതി ആദിപരാശക്തി, ഗണപത്യ മതക്കാർ വിഘ്‌നേശ്വരൻ എന്നും ദൈവത്തെ വിളിച്ചു. ഇവയുടെ  സങ്കലനമായ ഹിന്ദുമതത്തിൽ വിവിധ ദേവതാ സങ്കൽപ്പങ്ങളും ഉണ്ട്. എങ്കിലും ഈ ബഹുദേവതകൾ എല്ലാം തന്നെ ഏകനായ പരമാത്മാവിന്റെ ത്രിഗുണ ഭാവങ്ങൾ ആണെന്നാണ് പൊതുവായ ഹൈന്ദവ വിശ്വാസം.

## കുറിപ്പുകൾ
അന്തിമവിശകലനത്തിൽ ഹിന്ദു ധർമ്മം ഏകദൈവ വിശ്വാസത്തിൽ അധിഷ്ടിതമാണെന്ന വാദം ഏറെ പ്രബലമായുണ്ട്. "in that distant time, the sage arose and declared, एकं सद विप्रा बहुधा वदन्ति - "He who exists is one, the Sages call him variously.

ബുദ്ധമതത്തിന്റെ ആദിരൂപം ദൈവാസ്തിത്വത്തെക്കുറിച്ച് മൗനം അവലംബിച്ചിരുന്നെന്നും ദൈവ മൂർത്തികളുടെ ആരാധന ആ മതത്തിൽ കടന്നുവന്നത് പിന്നീടാണെന്നും പറയപ്പെടുന്നു.

## അവലംബം


വർഗ്ഗം:ദൈവശാസ്ത്രം
വർഗ്ഗം:മതപരമായ വിശ്വാസങ്ങൾ
സെപ്റ്റംബർ 2009

**[[സെപ്റ്റംബർ]] [[2009]]** ആ വർഷത്തിലെ ഒൻപതാം മാസമായിരുന്നു. ഒരു ചൊവ്വാഴ്ച ആരംഭിച്ച മാസം 30 ദിവസങ്ങൾക്കുശേഷം ഒരു ബുധനാഴ്ച അവസാനിച്ചു.

2009 സെപ്റ്റംബർ മാസം നടന്ന പ്രധാന സംഭവങ്ങൾ:

## അവലംബം


2009
*2009-09
വൈ‌.എസ്. രാജശേഖര റെഡ്ഡി

2004 മുതൽ 2009 വരെ ആന്ധ്ര പ്രദേശ് മുഖ്യമന്ത്രിയായിരുന്ന കടപ്പ ജില്ലയിൽ നിന്നുള്ള മുതിർന്ന ഇന്ത്യൻ നാഷണൽ കോൺഗ്രസ് നേതാവായിരുന്നു** വൈ.എസ്.രാജശേഖര റെഡ്ഢി.(1949-2009) ** നാല് തവണ ലോക്സഭാംഗം, രണ്ട് തവണ ആന്ധ്ര പി.സി.സി പ്രസിഡൻറ് എന്നീ നിലകളിലും പ്രവർത്തിച്ചിട്ടുണ്ട്.

## ജീവിതരേഖ
ആന്ധ്ര പ്രദേശിലെ കടപ്പ ജില്ലയിലുള്ള പുലിവെണ്ടുലയിൽ വൈ.എസ്.രാജയുടേയും ജയമ്മയുടേയും മകനായി 1949 ജൂലൈ 8ന് ജനിച്ചു. പ്രാഥമിക വിദ്യാഭ്യാസത്തിനു ശേഷം ഗുൽബർഗ് സർവകലാശലയിൽ നിന്ന് വൈദ്യശാസ്ത്രത്തിൽ ബിരുദ പഠനം പൂർത്തിയാക്കി. എം.ആർ മെഡിക്കൽ കോളേജിൽ നിന്ന് എം.ബി.ബി.എസ് നേടിയ ശേഷം  ഡോക്ടറായി ഔദ്യോഗിക ജീവിതമാരംഭിച്ചു.

## രാഷ്ട്രീയ ജീവിതം
1975 മുതൽ 1978 വരെ യൂത്ത് കോൺഗ്രസ് കടപ്പ ജില്ലാ സെക്രട്ടറിയായാണ് രാഷ്ട്രീയ പ്രവേശനം. 1978-ൽ പുലിവെണ്ടുല മണ്ഡലത്തിൽ നിന്ന് ആദ്യമായി നിയമസഭാംഗമായി തിരഞ്ഞെടുക്കപ്പെട്ടതോടെ പാർലമെൻ്ററി ജീവിതത്തിനും തുടക്കമായി. ആറ് തവണ നിയമസഭയിലേക്കും നാല് തവണ ലോക്സഭയിലേക്കും തിരഞ്ഞെടുക്കപ്പെട്ട രാജശേഖര റെഡ്ഢി 2004 മുതൽ 2009 വരെ ആന്ധ്രപ്രദേശിൻ്റെ മുഖ്യമന്ത്രിയായും പ്രവർത്തിച്ചു. 

** പ്രധാന പദവികളിൽ **

* 1975-1978 : ജില്ലാ സെക്രട്ടറി, യൂത്ത് കോൺഗ്രസ്, കടപ്പ
* 1978-1983 : നിയമസഭാംഗം, പുലിവെണ്ടുല (1)
* 1981-1983 : സംസ്ഥാന കാബിനറ്റ് വകുപ്പ് മന്ത്രി
* 1983-1985 : നിയമസഭാംഗം, പുലിവെണ്ടുല (2)
* 1983-1985 : പ്രസിഡൻ്റ്, ആന്ധ്ര പ്രദേശ് കോൺഗ്രസ് കമ്മിറ്റി (എ.പി.സി.സി)
* 1985-1989 : നിയമസഭാംഗം, പുലിവെണ്ടുല (3)
* 1989 : ലോക്സഭാംഗം, കടപ്പ (1)
* 1991 : ലോക്സഭാംഗം, കടപ്പ (2)
* 1996 : ലോക്സഭാംഗം, കടപ്പ (3)
* 1998 : ലോക്സഭാംഗം, കടപ്പ (4)
* 1998-2000 : പ്രസിഡൻ്റ്, എ.പി.സി.സി
* 1999-2004 : നിയമസഭാംഗം, പുലിവെണ്ടുല (4)
* 1999-2004 : നിയമസഭയിലെ പ്രതിപക്ഷ നേതാവ്
* 2004-2009 : നിയമസഭാംഗം, പുലിവെണ്ടുല (5)
* 2004-2009, 2009 : ആന്ധ്രപ്രദേശ് മുഖ്യമന്ത്രി
* 2009-2009 : നിയമസഭാംഗം, പുലിവെണ്ടുല (6)

## ആന്ധ്ര പ്രദേശ് മുഖ്യമന്ത്രി
2004-ൽ നടന്ന ആന്ധ്ര പ്രദേശ് നിയമസഭ തിരഞ്ഞെടുപ്പിൽ ആകെയുള്ള 294 സീറ്റിൽ 185 സീറ്റുകൾ ജയിച്ച കോൺഗ്രസിന് നിയമസഭയിൽ ഭൂരിപക്ഷം ലഭിച്ചതിനെ തുടർന്നാണ് വൈ.എസ്.രാജശേഖര റെഡ്ഢി ആദ്യമായി മുഖ്യമന്ത്രിയാവുന്നത്.

2009-ൽ നടന്ന നിയമസഭ തിരഞ്ഞെടുപ്പിൽ 156 സീറ്റ് നേടി കോൺഗ്രസ് അധികാരം നിലനിർത്തിയതിനെ തുടർന്ന് മുഖ്യമന്ത്രി പദവിയിൽ രണ്ടാമൂഴം ലഭിച്ചു.

## മരണം
2009 സെപ്റ്റംബർ രണ്ടിന് കുർണൂലിനടുത്തുള്ള നിർമ്മല വനമേഖലയിൽ നടന്ന ഹെലിക്കോപ്റ്റർ അപകടത്തിൽ മരണപ്പെട്ടു. മോശം കാലാവസ്ഥയെ തുടർന്ന് മുഖ്യമന്ത്രി സഞ്ചരിച്ച ഹെലികോപ്റ്റർ നിയന്ത്രണം വിട്ട് മരത്തിലിടിച്ച്
തകരുകയായിരുന്നു.

## അവലംബം


വർഗ്ഗം:1949-ൽ ജനിച്ചവർ
വർഗ്ഗം: 2009-ൽ മരിച്ചവർ
വർഗ്ഗം:ജൂലൈ 8-ന് ജനിച്ചവർ
വർഗ്ഗം:സെപ്റ്റംബർ 2-ന് മരിച്ചവർ
വർഗ്ഗം:ആന്ധ്രാപ്രദേശിലെ മുഖ്യമന്ത്രിമാർ
വർഗ്ഗം:ഹെലികോപ്റ്റർ അപകടത്തിൽ മരണമടഞ്ഞ ഇന്ത്യൻ രാഷ്ട്രീയ നേതാക്കൾ
വർഗ്ഗം:ഒൻപതാം ലോക്‌സഭയിലെ അംഗങ്ങൾ
വർഗ്ഗം:പത്താം ലോക്‌സഭയിലെ അംഗങ്ങൾ
വർഗ്ഗം:ഇന്ത്യയിൽ വിമാനാപകടങ്ങളിൽ കൊല്ലപ്പെട്ടവർ
വർഗ്ഗം:പതിനൊന്നാം ലോക്‌സഭയിലെ അംഗങ്ങൾ
വർഗ്ഗം:പന്ത്രണ്ടാം ലോക്‌സഭയിലെ അംഗങ്ങൾ
വർഗ്ഗം:ഇന്ത്യൻ നാഷണൽ കോൺഗ്രസ് മുഖ്യമന്ത്രിമാർ
ചെറുതാഴം ഗ്രാമപഞ്ചായത്ത്

കണ്ണൂർ ജില്ലയിലെ പയ്യന്നൂർ താലൂക്കിൽ കല്ല്യാശ്ശേരി ബ്ലോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ **ചെറുതാഴം ഗ്രാമപഞ്ചായത്ത്**. ചെറുതാഴം ഗ്രാമപഞ്ചായത്തിനു 32.18 ച.കി.മീ ചതുരശ്രകിലോമീറ്റർ വിസ്തൃതിയുണ്ട്. പഞ്ചായത്തിന്റെ അതിരുകൾ പടിഞ്ഞാറുഭാഗത്ത് കുഞ്ഞിമംഗലം, രാമന്തളി ഗ്രാമപഞ്ചായത്തുകളും, വടക്ക് കടന്നപ്പള്ളി പാണപ്പുഴ ഗ്രാമപഞ്ചായത്തും, പയ്യന്നൂർ മുനിസിപ്പാലിറ്റിയും, കിഴക്ക് പരിയാരം, ഏഴോം ഗ്രാമപഞ്ചായത്തുകളും, തെക്ക് ഏഴോം,മാടായി ഗ്രാമപഞ്ചായത്തുകളുമാണ്..

1948 ഓഗസ്റ്റ് 31-ന് ചെറുതാഴം, കുഞ്ഞിമംഗലം എന്നീ രണ്ട് റവന്യൂ വില്ലേജുകൾ ചേർത്ത് ചെറുതാഴം പഞ്ചായത്ത് രൂപീകൃതമാവുമ്പോൾ ഒരു മൈനർ പഞ്ചായത്തായിരുന്നു. പഞ്ചായത്തിന്റെ ആദ്യ പ്രസിഡന്റ് കെ.കുഞ്ഞികൃഷണൻ നമ്പ്യാരായിരുന്നു. 1951 ഏപ്രിൽ 1-ന്, ഒന്നാം ക്ളാസ് പഞ്ചായത്തായി ചെറുതാഴം ഉയർത്തപ്പെട്ടു.

## ജനസംഖ്യാവിവരം
2001 ലെ കാനേഷുമാരി അനുസരിച്ച് ചെറുതാഴം പഞ്ചായത്തിലെ ആകെ ജനസംഖ്യ 26,240 ആണ്, ഇതിൽ പുരുഷന്മാർ 47 ശതമാനവും സ്ത്രീകൾ 53 ശതമാനവുമാണ്. 83 ശതമാനമാണ് ഇവിടുത്തെ ശരാശരി സാക്ഷരതാ നിരക്ക്. പുരുഷന്മാരുടെ സാക്ഷരതനിരക്ക് 87 ശതമാനവും സ്ത്രീകളുടേത് 80 ശതമാനവുമാണ്. ജനങ്ങളിൽ 10 ശതമാനം ആറുവയസിന് താഴെയുള്ളവരാണ്.

## പുറമെ നിന്നുള്ള കണ്ണികൾ
*ചെറുതാഴം ഗ്രാമപഞ്ചായത്ത് 
## വാർഡുകൾ
#പുറച്ചേരി  	 
#അറത്തിപറമ്പ് 
#നരീക്കാംവള്ളി 
#അറത്തിൽ 
#പിലാത്തറ 	 
#പെരിയാട്ടു 
#കുളപ്പുറം 	 
#ശ്രീസ്ഥ 	 
#മേലതിയടം 
#അതിയടം 
#പടന്നപ്രം 
#വയലപ്ര 	 
#ചെറുതാഴം 
#കൊവ്വൽ 	 
#മണ്ടൂർ 
#കക്കോണി 
#എഴിലോട്

## ഇതും കാണുക
*കേരളത്തിലെ ഗ്രാമപഞ്ചായത്തുകളുടെ പട്ടിക

## അവലംബങ്ങൾ


വിഭാഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
ഭൂഗർഭശാസ്ത്രം

ഭൂമി നിർമിതമായിരിക്കുന്ന ഖര-ദ്രാവക രൂപങ്ങളിലുള്ള വസ്തുക്കളേക്കുറിച്ചുള്ള പഠനമാണ് **ഭൂഗർഭശാസ്ത്രം**. ഭൂമിയിലെ ഘടകങ്ങളുടെ വിന്യാസം, ഘടന, ഭൗതിക സ്വഭാവം, ചലനം, ചരിത്രം എന്നിവയേക്കുറിച്ചും അവയുടെ രൂപവത്കരണം, ചലനം, രൂപാന്തരം എന്നിവക്കിടയായ പ്രക്രീയളേക്കുറിച്ചുമുള്ള പഠനമാണ് ഭൂഗർഭശാസ്ത്രത്തിൽ ഉൾപ്പെടുന്നത്. പ്രധാനപ്പെട്ട വിദ്യാഭ്യാസ മേഖലകളിലൊന്നാണിത്. ധാതു, ഹൈഡ്രോകാർബൺ ഖനനം, പ്രകൃതിദുരന്തങ്ങളേക്കുറിച്ചുള്ള പഠനം, അവയുടെ നിവാരണം, ചില എഞ്ചിനിയറിങ്ങിലെ മേഖലകൾ, മുൻകാലങ്ങളിലെ കാലാവസ്ഥ, പരിസ്ഥിതി എന്നിവയേക്കുറിച്ചുള്ള പഠനം തുടങ്ങിയവയിൽ ഭൂഗർഭശാസ്ത്രത്തിന് വളരെ പ്രാധാന്യമുണ്ട്.
## ഭൂമിയുടെ ചരിത്രം
### സമയരേഖ

വർഗ്ഗം:ഭൂഗർഭശാസ്ത്രം
അഞ്ചുവണ്ണം

ക്രിസ്ത്വബ്ദം 8-ആം നൂറ്റാണ്ടോടടുപ്പിച്ച് തെക്കേ ഇന്ത്യയിലെ വ്യാപാരക്കുത്തക അടക്കിവെച്ചിരുന്ന ജൂതസംഘമാണ്‌ **അഞ്ചുവണ്ണം**. വേണാട്ടു രാജാവായ അയ്യനടികൾ തിരുവടികൾ കൊല്ലത്തെ തരിസാപ്പള്ളിക്ക് ക്രി.വ 849-ൽ കൊടുത്ത ശാസനത്തിലാണ്‌ ഇവരെക്കുറിച്ചുള്ള ആദ്യ പരാമർശമുള്ളത്. രാജ്യത്തെ ഉദയോഗസ്ഥപ്രമുഖരുടെയും അഞ്ചുവണ്ണം, മണിഗ്രാമം എന്നീ കച്ചവടസംഘങ്ങളുടെ പ്രതിനിധികളുടെയും സാന്നിദ്ധ്യത്തിലാണ്‌  തരിസാപ്പള്ളി ശാസനം ചമച്ചത്. ഭാസ്കരരവിവർമ്മൻ ഒന്നാമന്റെ(962-1019) ജൂതശാസനത്തിൽ (1000) ജോസഫ് റബ്ബാൻ എന്ന ജൂതപ്രമാണിക്ക് ചുങ്കവും മറ്റും പിരിക്കുക, പല്ലക്കേറുക തുടങ്ങി എഴുപത്തിരണ്ടു സ്ഥാനമാനങ്ങളോടെ അഞ്ചുവണ്ണം പിന്തുടർച്ചാവകാശമായി നൽകുന്നതായി പറയുന്നു. വീരരാഘവപട്ടയത്തിലും ഈ സംഘത്തെക്കുറിച്ച് സൂചനയുണ്ട്. അറുനൂറ്റവർ എന്ന നാട്ടുകൂട്ടത്തിൽ ഇവർ പ്രമാണികളായിരുന്നു. കൊല്ലം നഗരത്തിന്റെ സം‌രക്ഷണച്ചുമതല അഞ്ചുവണ്ണക്കാർക്കുണ്ടായിരുന്നു. കൊല്ലത്തിന്റെ സാമ്പത്തികപുരോഗതിക്ക് വിലപ്പെട്ട സംഭാവനകൾ ഇവർ നൽകിയതായി ചരിത്രരേഖകളിൽനിന്ന് വ്യക്തമാണ്‌. പയ്യന്നൂർപ്പാട്ടിൽ അഞ്ചുവണ്ണക്കാരെക്കുറിച്ചുള്ള പരാമർശമുള്ളതിനാൽ ഉത്തരകേരളത്തിലും ഈ വണിൿ‌സംഘം പ്രചരിച്ചിരുന്നതായി മനസ്സിലാക്കാം. കൊല്ലം തന്നെ ആസ്ഥാനമായി പ്രവർത്തിച്ച മറ്റൊരു കച്ചവടസംഘമായിരുന്നു മണിഗ്രാമം.

നാലു വർണ്ണങ്ങൾക്കു പുറത്തുള്ള ജൂതരെ കുറിക്കുന്നതാകാം അഞ്ചുവണ്ണം എന്ന സംജ്ഞ. അഥവാ, അഞ്ചു വർണ്ണക്കാർ ചേർന്ന സംഘമോ അഞ്ചുതരം ചരക്കുകൾ വിൽക്കുന്ന സംഘമോ ആകാം. 
നെയ്ത്തുകാർ എന്ന അർത്ഥത്തിൽ 'അഞ്ചുവണ്ണത്താർ' എന്നു തമിഴിൽ പ്രയോഗമുണ്ട്. അതിനാൽ തുണിക്കച്ചവടവുമായി ഇവർക്ക് ബന്ധമുണ്ടെന്നുവരാം.

## ഇവ കൂടി കാണുക
*മണിഗ്രാമം
## അവലംബങ്ങൾ

വർഗ്ഗം:കൊല്ലത്തിന്റെ ചരിത്രം
മണിഗ്രാമം

കൊല്ലം ആസ്ഥാനമായി പ്രവർത്തിച്ച പഴയ ദ്രാവിഡകച്ചവടസംഘമാണ്‌ **മണിഗ്രാമം**. ഇവർ നായർ ജാതിക്കാരായിരുന്നെന്നും ക്രിസ്ത്യാനികളായിരുന്നെന്നും ഒക്കെ വാദമുണ്ട്. മാണിക്കവാചകരുടെ കാലത്ത് മതം മാറി ചോളദേശത്തുനിന്ന് വന്നതാണെന്നും. 64 ഗ്രാമങ്ങൾ എന്നപോലെ സിറിയൻ ക്രിസ്ത്യാനികൾക്ക് പെരുമാൾ കല്പിച്ചുനൽകിയ പദവിയാണ്‌ മണിഗ്രാമമെന്നും വാദമുണ്ട്. 8 -ആം നൂറ്റാണ്ടു മുതൽ 15-ആം നൂറ്റാണ്ടുവരെ കേരളത്തിൽ വ്യാപാരരംഗത്ത് ഇവർ ആധിപത്യമുറപ്പിച്ചിരുന്നു. കച്ചവടരംഗത്ത് തുല്യപ്രാധാന്യത്തോടെ നിലനിന്ന മറ്റൊരു സംഘമാണ്‌ അഞ്ചുവണ്ണം. രാജാക്കന്മാരുടെ സം‌രക്ഷണം ഈ കച്ചവടസംഘങ്ങൾക്കുണ്ടായിരുന്നു. തരിസാപ്പള്ളി ശാസനം ഈ സംഘങ്ങളുടെ സാന്നിദ്ധ്യത്തിലാണ്‌ നൽകപ്പെട്ടത്. മണിഗ്രാമത്തിൽപ്പെട്ട ചാത്തൻവടുകൻ, ജവി ചാത്തൻ എന്നീ ക്രിസ്ത്യൻ കച്ചവടക്കാർക്ക് ചില അവകാശങ്ങൾ നൽകിയതിന്റെ രേഖയാണ്‌ വീരരാഘവപട്ടയം. 1028-43-ൽ ചേരരാജാവായിരുന്ന രാജസിംഹന്റെ തലൈക്കാട്ടുപള്ളി ശാസനത്തിലും മണിഗ്രാമക്കാർ പരാമൃഷ്ടരാണ്‌. ചില നികുതികളിൽനിന്ന് മണിഗ്രാമക്കാരെ ഒഴിവാക്കിയിരുന്നു. ലോഗൻ‍, ഗുണ്ടർട്ട്, സുലൈമാൻ തുടങ്ങിയവർ മണിഗ്രാമത്തെ പരാമർശിക്കുന്നുണ്ട്. ക്രിസ്ത്യൻ കുടിയേറ്റക്കാരായിരുന്നു ഇവർ എന്ന് ലോഗൻ. പയ്യന്നൂർപ്പാട്ടിൽ മണിഗ്രാമക്കാരെ സൂചിപ്പിച്ചിരിക്കുന്നത് ചൂണ്ടി ഏഴിമലയ്ക്കു വടക്കും അഞ്ചുവണ്ണം-മണിഗ്രാമം തുടങ്ങിയ സംഘങ്ങളുടെ പ്രചാരമുണ്ടായിരുന്നതായി ഗുണ്ടർട്ട് പറയുന്നു.

വണിൿഗ്രാമമാണ്‌ മണിഗ്രാമമായതെന്ന് നച്ചിനാർകിയർ പരാമർശിക്കുന്നു. ഇവർ രത്നവ്യാപാരികളുടെ സംഘമായിരുന്നതിലാണ്‌ ഈ പേർ എന്ന് മറ്റു ചിലർ.
## ഇവ കൂടി കാണുക
*അഞ്ചുവണ്ണം

വർഗ്ഗം:കൊല്ലത്തിന്റെ ചരിത്രം
വ്ലാദിമിർ വൈസോട്സ്കി

ഇരുപതാം നൂറ്റാണ്ടിലെ റഷ്യൻ ഗായകനും സംഗീതജ്ഞനും നടനുമായിരുന്നു **വ്ലാദിമിർ സെമ്യൊനോവിച്ച് വൈസോട്സ്കി** () (ജനുവരി 25, 1938 - ജൂലൈ 25, 1980). ജൂത-റഷ്യൻ പാരമ്പര്യമുള്ള അദ്ദേഹം റഷ്യൻ സംഗീതസംസ്കാരത്തിൽ മായാത്ത മുദ്ര പതിപ്പിച്ചു. ബാർഡ് (*бард*) എന്ന പദമുപയോഗിച്ചാണ് സോവിയറ്റ് യൂണിയനിൽ ഗായകനും ഗിറ്റാറിസ്റ്റുമെല്ലാമായിരുന്ന അദ്ദേഹത്തിന്റെ സംഗീതപാടവം വിശേഷിപ്പിക്കപ്പെടുന്നത്. എന്നാൽ സോവിയറ്റ് യൂണിയനിൽ പ്രത്യേക അർത്ഥം കൈവന്ന ഈ പദത്തെക്കുറിച്ച് വൈസോട്സ്കിക്ക് വലിയ മതിപ്പില്ലായിരുന്നു. താൻ പ്രധാനമായും ഒരു നടനും ഗാനരചയിതാവുമാണെന്നാണ് അദ്ദേഹം കരുതിയത്. അദ്ദേഹത്തിന്റെ രചനകളെ സോവിയറ്റ് യൂണിയനിലെ 'ഔദ്യോഗിക' സാംസ്കാരികപ്രസ്ഥാനം അവഗണിച്ചുവെങ്കിലും ജീവിതകാലത്തുതന്നെ അദ്ദേഹത്തിന് ധാരാളം പ്രശസ്തി ലഭിക്കുകയുണ്ടായി. അദ്ദേഹത്തിന്റെ പാത പിൻതുടരാനാഗ്രഹിക്കുന്ന ധാരാളം റഷ്യൻ സംഗീതജ്ഞരിലൂടെയും നടന്മാരിലൂടെയും വൈസോട്സ്കി ഇന്നും റഷ്യൻ സാംസ്കാരികലോകത്തിൽ ഗണ്യമായ സ്വാധീനം ചെലുത്തുന്നു.

## അവലംബം

## പുറത്തേയ്ക്കുള്ള കണ്ണികൾ
* Vladimir Vysotsky translated into different languages
### English sources

* Vladimir Vysotsky's songs translated to English
* English translation of some songs by Vysotsky 
* 
* 
* Collected Poems (Songs) by Vladimir Vysotsky. Translated from the Russian by Alec Vagapov
* "Vladimir Vysotsky – speaking in tongues" , Collected Poems (Songs) by Vladimir Vysotsky. Bilingual Version. Translated from the Russian by Alec Vagapov
* Eugenia Weinstein  (private site, with English translation of some songs)
* Speaking In Tongues (Vysotsky's father: "This Is What Our Son Was Like")
* V. Vysotsky. The Monument. English translations
* Another Biography of Vladimir Vysotsky
* Vladimir Vysotsky in different tongues
* Vladimir Vysotsky 
* 

;സ്റ്റേജിൽ എന്റെ ജീവിതം
(ആത്മകഥാപരമായ ഓർമക്കുറിപ്പുകൾ)
*  V.S. Vysotsky Foundation (Mariya Shkolnikova) "Everything Vysotsky"
*  "Singer, Sailor, Soldier, Spirit:  Translations of Vladimir Vysotsky" album 
* "Hey, Driver" by Vladimir Vysotsky. Bi-lingual edition.  English translation by Andrew Glikin-Gusinsky
* Prose poem "Rafts" by Vladimir Vysotsky. English translation by Andrew Glikin-Gusinsky

### റഷ്യൻ സ്രോതസ്സുകൾ
*  V.S. Vysotsky Foundation (Mariya Shkolnikova) "Everything Vysotsky"
*  bards.ru  (lyrics to most of his songs)
*  vysotsky.km.ru  (scores of photographs, a wealth of information)
*  vv.uka.ru ("fonoteka": most of his songs in MP3 format)
*  zeuhl.academ.org  (Another source for MP3 files)
*  www.zipsites.ru (Over 900 MP3 files from 32 disk box set)
*  Nikita Vysotsky, Vladimir's son talks to *AIF*.
*  Vysotsky and Pushkin together 
*  Truth of the moment of death V. K. Perevozchikov. Pravda Smertnogo Chasa:
*  www.smotry-film.ru  (Over 90 film files)
Vladimir Vysotsky. 1980. Moscow. Sampo, 1998. 272 p.

വർഗ്ഗം:റഷ്യൻ സംഗീതജ്ഞർ
വർഗ്ഗം:1938-ൽ ജനിച്ചവർ
വർഗ്ഗം:ജനുവരി 25-ന് ജനിച്ചവർ
വർഗ്ഗം:1980-ൽ മരിച്ചവർ
വർഗ്ഗം:ജൂലൈ 25-ന് മരിച്ചവർ
വർഗ്ഗം:റഷ്യൻ ഭാഷാ കവികൾ
എഡിത് പിയാഫ്

ഫ്രഞ്ച് ഗായികയും അഭിനേത്രിയുമായിരുന്നു **എഡിത് പിയാഫ്** (ഡിസംബർ 19 1915 - ഒക്ടോബർ 10 1963). എഡിത് ജിയൊവാന ഗാസ്സ്യോ എന്നതായിരുന്നു യഥാർത്ഥ നാമം. ഫ്രാൻസിലെ മഹതികളായ ഗായികമാരിലൊരാളായി കണക്കാക്കപ്പെടുന്നു". ബല്ലാഡുകളാണ് പ്രധാനമായും ആലപിച്ചിരുന്നത്.

## ജീവിതരേഖ
പാരീസിലെ ബെല്ലെവിയ്യയിൽ 1915-ൽ ജനിച്ചു. എഡിത് ജിയൊവാന ഗാസ്സ്യോ എന്നായിരുന്നു യഥാർത്ഥ നാമം. മാതാവ് അനെറ്റ ജിയൊവാന മൈലാർഡ് കഫേ ഗായികയും പിതാവ് ലൂയി അൽഫോൺസ് ഗാസ്സ്യോ നാടകനടനും കായികാഭ്യാസിയുമായിരുന്നു. ഏറെക്കഴിയുംമുമ്പ് മാതാപിതാക്കൾ അവരെ ഉപേക്ഷിച്ചു. വല്ല്യമ്മയും പിന്നീട് മാതാവ് നോർമാൻഡിയിൽ നടത്തിയിരുന്ന വേശ്യാലയത്തിലെ അന്തേവാസികളുമാണ് എഡിത്തിനെ വളർത്തിയത്.

ഫ്രാൻസ് ചുറ്റിക്കൊണ്ട് കായികാഭ്യാസപ്രകടനങ്ങൾ നടത്തിയിരുന്ന പിതാവിന്റെ പ്രകടനങ്ങളിൽ പാടിക്കൊണ്ടാണ് പതിനാലാം വയസ്സിൽ സംഗീതജീവിതമാരംഭിച്ചത്.

## മരണവും ശേഷിപ്പുകളും

കരളിൽ അർബ്ബുദം ബാധിച്ച് 47-ആം വയസ്സിലാണ് പിയാഫ് മരിച്ചത്. ഫ്രഞ്ച് റിവിയേറയിലെ (ഗ്രാസെ) എന്ന സ്ഥലത്തെ തന്റെ വസതിയിൽ വച്ച് 1963 ഒക്റ്റോബർ 11-നായിരുന്നു മരണം. മരണത്തിനു മുൻപ് കുറച്ചുമാസം പിയാഫ് ഇടയ്ക്കിടെ അബോധാവസ്ഥയിലായിരുന്നു. "ജീവിതത്തിൽ ചെയ്യുന്ന എല്ലാ വിഢിത്തത്തിനും നിനക്ക് വില കൊടുക്കേണ്ടി വരും." എന്നായിരുന്നു പിയാഫിന്റെ അവസാന വാക്കുകൾ. പിയാഫിന്റെ ശവകുടീരം ധാരാളം പേർ സന്ദർശിക്കാറുണ്ട്.

പിയാഫിന്റെ ജീവിതരീതി കാരണം പാരീസിലെ ആർച്ച് ബിഷപ്പ് ഇവർക്ക് മരണാനന്തര ചടങ്ങുകൾ നിഷേധിച്ചുവെങ്കിലും സംസ്കാരത്തിനായുള്ള യാത്രയിൽ പതിനായിരങ്ങൾ പങ്കെടുക്കുകയുണ്ടായി. സെമിത്തേരിയിലെ ചടങ്ങിൽ 100,000-ലധികം ആരാധകർ പങ്കെടുത്തു. രണ്ടാം ലോകമഹായുദ്ധത്തിനുശേഷം പാരീസിലെ ട്രാഫിക് പൂർണ്ണമായി നിലച്ച ആദ്യ സംഭവമായിരുന്നു ഈ വിലാപയാത്ര എന്ന് ചാൾസ് അസനാവർ പ്രസ്താവിച്ചിട്ടുണ്ട്.

പാരീസിൽ രണ്ടു മുറികളുള്ള ഒരു മ്യൂസിയം എഡിത്ത് പിയാഫിനായി സമർപ്പിച്ചിട്ടുണ്ട്.

## പ്രധാന ഗാനങ്ങൾ
* *പിങ്ക് നിറമുള്ള ജീവിതം (La vie en rose)* - 1946
* *സ്നേഹത്തിന്റെ ഭജന (Hymne à l'amour)* - 1949
* *Milord* - 1959
*  *ഇല്ല, എനിക്കൊന്നിലും മനസ്താപമില്ല (Non, je ne regrette rien)* - 1960
* *l'Accordéoniste* - 1941
* *ജനക്കൂട്ടം (La Foule)*
* *Padam...Padam*

## അവലംബം

## പുറത്തേയ്ക്കുള്ള കണ്ണികൾ

*ന്യൂസ് റീൽ ഓൺ എഡിത്ത് പിയാഫ്സ് ലൈഫ്
* 
*എഡിത് പിയാഫ്സ് സോങ്സ്
* ജീനിയലോജി ഓഫ് എഡിത് പിയാഫ്, Généalogie magazine, n° 233, pp.&nbsp;30–36
* എഡിത് പിയാഫ് ആൻഡ് ഹെർ പാരിസ്

വർഗ്ഗം:ഫ്രഞ്ച് ഗായകർ
വർഗ്ഗം:അഭിനേതാക്കൾ
വർഗ്ഗം:1915-ൽ ജനിച്ചവർ
സ്വതന്ത്രഭാഷാവാദം

മലയാളഭാഷയുടെ ഉല്പത്തിയെപ്പറ്റിയുള്ള പ്രമുഖ സിദ്ധാന്തങ്ങളിലൊന്ന്. തമിഴിൻറെ ഒരു ഉപഭാഷ എന്ന നിലയിൽ രൂപപ്പെട്ട ഭാഷയാണ് മലയാളം എന്ന വാദഗതിയെ ഈ സിദ്ധാന്തം നിരാകരിക്കുന്നു. അതി പ്രാചീന കാലം മുതലേ മലയാളം ഒരു സ്വതന്ത്ര ഭാഷയാണെന്ന നിഗമനമാണ് സ്വതന്ത്ര ഭാഷാവാദത്തിൻറെ വക്താക്കൾ  മുന്നോട്ടു വെച്ചിട്ടുള്ളത്. പൂർവദ്രാവിഡഭാഷയുടെ സ്വതന്ത്രശാഖയായിട്ടാണ് ആറ്റൂർ കൃഷ്ണപിഷാരടി,കെ. ഗോദവർമ്മ, ഡോക്ടർ കെ.എം. ജോർജ്ജ്, ഉള്ളൂർ എസ്. പരമേശ്വരയ്യർ, സി.എൽ. ആൻറണി(ഭാഷാസംക്രമണ വാദം) മുതലായ ഭാഷാപണ്ഡിതൻമാർ കണക്കാക്കുന്നത്. എന്നാൽ ഈ  ഭാഷാപണ്ഡിതൻമാർക്കിടയിൽ തന്നെ അവരുടേതായ ചെറിയചെറിയ അഭിപ്രായ വ്യത്യാസങ്ങൾ ഇക്കാര്യത്തിൽ നിലനിൽക്കുന്നുമുണ്ട്.

## അവലംബം
മുറാദ് വിൽഫ്രഡ് ഹോഫ്മാൻ

പ്രമുഖനായ ഒരു ജർമ്മൻ നയതന്ത്രജ്ഞനും ഗ്രന്ഥകാരനുമാണ്‌ **ഡോ. മുറാദ് വിൽഫ്രഡ് ഹോഫ്മാൻ**(ജനനം:1931). "മക്കയിലേക്കുള്ള യാത്ര" , "ഇസ്‌ലാം:ബദൽമാർഗ്ഗം" ഉൾപ്പെടെ നിരവധി പുസ്തകങ്ങൾ എഴുതിയിട്ടുണ്ട് അദ്ദേഹം. ഹോഫ്മാന്റെ പല ഗ്രന്ഥങ്ങളും പ്രബന്ധങ്ങളും പാശ്ചാത്യലോകത്തും പ്രത്യേകിച്ചും  സെപ്റ്റംബർ 11 ആക്രമണത്തിനു ശേഷം, അമേരിക്കയിലും  ഇസ്‌ലാമിന്റെ സ്ഥാനത്തെ അടയാളപ്പെടുത്തുന്നതാണ്‌.
സമാധാനത്തിനും പരസ്പര ബന്ധത്തിനുമായി ഇസ്‌ലാമിക പണ്ഡിതന്മാർ ക്രിസ്ത്യൻ പണ്ഡിതന്മാർക്ക്  എഴുതിയ  " ഞങ്ങളുടേയും നിങ്ങളുടേയും ഇടയിലെ ഒരു പൊതു വാക്ക്" എന്ന തുറന്ന കത്തിൽ  ഒപ്പു വെച്ച ഒരാൾ കൂടിയാണ്‌ മുറാദ്.

## വിദ്യാഭ്യാസം
ന്യൂയോർക്ക് സർ‌വ്വകലാശാലയിൽ നിന്ന് നിയമത്തിൽ ബിരുദം. ഹാർ‌വാർഡ് സർ‌വ്വകലാശാലയിൽ നിന്ന് അമേരിക്കൻ നിയമത്തിൽ ബിരുദാനന്തര ബിരുദം കരസ്ഥമാക്കി.

## ജീവിതരേഖ
ഒരു കത്തോലിക്ക കുടുംബത്തിൽ ജനിച്ച ഡോ. ഹോഫ്മാൻ 1980 ൽ ഇസ്‌ലാമാശ്ലേഷിച്ചു. ജർമ്മൻ സർക്കാറിൽ ഉന്നത സ്ഥാനം അലങ്കരിച്ചിരുന്നതിനാൽ അദ്ദേഹത്തിന്റെ മതം മാറ്റം വലിയ വിവാദങ്ങൾ സൃഷ്ടിക്കുകയുണ്ടായി. അൾജീരിയൻ യുദ്ധത്തിന്റെ അനന്തരഫലത്തിന്‌ സാക്ഷിയായതും, ഇസ്‌ലാമിക കലയോട് തോന്നിയ ഇഷ്ടവും, പോളിസ്റ്റ് ക്രിസ്ത്യൻ തത്ത്വങ്ങളിലെ വൈരുദ്ധ്യവും ആണ്‌ ഇസ്‌ലാമിലേക്ക് അദ്ദേഹത്തെ ആകർഷിച്ചത്..

1961 മുതൽ 1994 വരെ ജർമ്മൻ ഫോറിൻ സർ‌വ്വീസിൽ സേവനമനുഷ്ഠിച്ചു ഹോഫ്മാൻ.‍. ന്യൂക്ലിയർ പ്രതിരോധവുമായി ബന്ധപ്പെട്ട പ്രശ്നങ്ങളിലെ പ്രത്യേക വിദഗ്ദ്ധൻ എന്ന നിലയിൽ അൾജീരിയയിലാണ്‌ അദ്ദേഹം ആദ്യം ജോലിചെയ്തത്. 1983 മുതൽ 1987 വരെ ബ്രസ്സൽസിലെ നാറ്റോയുടെ ഡയറക്ടർ ഓഫ് ഇൻഫർമേഷൻ ആയി സേവനം ചെയ്തിട്ടുണ്ട് ഇദ്ദേഹം. 1987 മുതൽ 1990 വരെ അൾജീരിയയിൽ അംബാസഡറായിരുന്നു. 1990 മുതല 1994 വരെ മൊറോക്കൊയിലും അംബാസഡറായി സേവനമനുഷ്ഠിച്ചു.

തുർക്കി വനിതയെ വിവാഹം ചെയ്ത അദ്ദേഹം ഇപ്പോൾ തുർക്കിയിലെ  ഇസ്തംബൂളിൽ താമസിച്ചു.
ജർമ്മനിയിലെ സെൻ‌ട്രൽ കൗൺസിൽ ഓഫ് മുസ്‌ലിംസ് എന്ന സംഘടനയിലെ ഹോണററി അംഗവും ഉപദേശകനുമായിരുന്ന ഡോ. ഹോഫ്മാൻ‍ 2020 ജനുവരി 13-ന് അന്തരിച്ചു.

## അംഗീകാരങ്ങൾ
*ജർമ്മനിയുടെ ഫെഡറൽ ക്രോസ്സ് ഓഫ് മെറിറ്റ്
*ഇറ്റലിയുടെ കമ്മാണ്ടർ ഓഫ് ദ മെറിറ്റ്.
*ഈജിപ്തിലെ ഓർഡർ ഓഫ് മെറിറ്റ് ഇൻ ദ ആർട്ട്സ് ആൻഡ് സയൻസ് ഫസ്റ്റ് ക്ലാസ്.
*ഗ്രാൻഡ് കോർഡൻ
*ദുബൈ അന്തർദേശീയ ഹോളി ഖുർ‌ആൻ കമ്മറ്റിയുടെ ഇസ്‌ലാമിക് പേഴ്സനാലിറ്റി അവാർഡ് 2009

## ഗ്രന്ഥങ്ങൾ
നിരവധി ഗ്രന്ഥങ്ങളും ഉപന്യാസങ്ങളും എഴിതിയിട്ടുള്ള ഹോഫ്മാന്റെ ഏതാനും രചനകളുടെ വിവരം താഴെ:
*ഇസ്‌ലാം 2000
*ഇസ്‌ലാം ദ ആൾട്ടർനേറ്റ്(ISBN 3-424-01114-2)-1992
*എ ജേണി ടു മക്ക (ISBN 3-424-01308-0)-1996
*ബ്യൂട്ടി ആൻഡ് ദ ഡാൻസ്: ടുവാർഡ്സ് ആൻ ആസ്തറ്റിക് ഓഫ് ബാലറ്റ് (1973)
*ഈസ് നാറ്റോസ് ഡിഫൻസ് പോളിസി ഫയ്സിങ്ങ് എ ക്രൈസിസ്(1984)

## കേരളത്തിൽ
മുറാദ് ഹോഫ്മാന്റെ രണ്ട് ഗ്രന്ഥങ്ങൾ ഐ.പി.എച്ച് മലയാളത്തിൽ വിവർത്തനം ചെയ്ത് പ്രസിദ്ധീകരിച്ചിട്ടുണ്ട്. തീർഥാടകന്റെ കനവുകൾ, മുറാദ് ഹോഫ്മാന്റെ ഡയറിക്കുറിപ്പുകൾ എന്നിവയാണവ. എസ്.ഐ.ഒ ദക്ഷിണ കേരളാ സമ്മേളനത്തിന്റെ ഭാഗമായി ഇദ്ദേഹം കേരളത്തിലെത്തിയിരുന്നു.

## അവലംബം

## പുറം കണ്ണികൾ
* ''Islam in the West'', an essay by Dr. Hofmann
* Kritische Erwähnung Hofmanns durch das Landesamt für Verfassungsschutz Baden-Württemberg 
* islamicity.com - Los Angeles Times: U.S. Freedoms Give American Muslims Influence Beyond Their Numbers quotes Dr. Hofmann.

വർഗ്ഗം:കേരളം സന്ദർശിച്ച വിദേശിപ്രമുഖർ
വർഗ്ഗം:ജീവിച്ചിരിക്കുന്നവർ
വർഗ്ഗം:മുസ്ലീം എഴുത്തുകാർ
വർഗ്ഗം:ജർമ്മൻ നയതന്ത്രജ്ഞർ
വർഗ്ഗം:ഇസ്ലാം സ്വീകരിച്ച പ്രമുഖർ
വർഗ്ഗം:ജർമ്മൻ എഴുത്തുക്കാർ
വർഗ്ഗം:1931-ൽ ജനിച്ചവർ
വർഗ്ഗം:2020-ൽ മരിച്ചവർ
കിലോമീറ്റർ

മെട്രിക് അളവ് സമ്പ്രദായമനുസരിച്ച്  നീളവും ദൂരവുമൊക്കെ കണക്കാക്കാനുള്ള അളവാണ് കിലോമീറ്റർ. ആയിരം മീറ്ററാണ് ഒരു കിലോമീറ്റർ. ശൂന്യതയിൽ പ്രകാശം ഒരു സെക്കന്റിൽ സഞ്ചരിക്കുന്നതിന്റെ 1⁄ 299,792.458 ഭാഗത്തിനു തുല്യമാണിത്. മെട്രിക് സമ്പ്രദായം ഉപയോഗിക്കുന്ന രാജ്യങ്ങളിൽ സ്ഥലങ്ങൾ തമ്മിലുള്ള ദൂരവും മറ്റും അളക്കാൻ കിലോമീറ്റർ ഉപയോഗിക്കുന്നു.

## നീളത്തിന്റെ മറ്റു ഏകകങ്ങളും കിലോമീറ്ററും

## കുറിപ്പുകൾ
* **ക**.ഒരു ഇന്റർനാഷണൽ സ്റ്റാച്യൂട്ട് മൈൽ കൃത്യമായി 1.609344&nbsp;കിലോമീറ്ററാണ്. the rule-of-thumb "multiply by 8 and divide by 5" gives a conversion of 1.6, which is approximately 0.6% too low.
* **ഖ**.ഒരു ഇന്റർനാഷൺ യാർഡ്, കൃത്യമായി 0.0009144&nbsp;കിലോമീറ്ററാണ്.
* **ഗ**.ഒരു അടി കൃത്യമായി 0.0003048 കിലോമീറ്ററാണ്.
* **ഘ**.ഒരു നോട്ടിക്കൽ മൈൽ കൃത്യമായി 1.852 കിലോമീറ്ററിനു തുല്യമാണ്.
* **ങ**.ഒരു ആസ്ട്രോണമിക്കൽ യൂണിറ്റ് 149,597,870,691&nbsp;±&nbsp;30&nbsp;മീറ്ററിന് തുല്യമായാണ് ഇന്ന് പരക്കെ അംഗീകരിക്കുന്നത്.
* **ച**.ഒരു പ്രകാശവർഷം എന്നത് 9,460,730,472,580.8&nbsp;കിലോമീറ്ററാണ്. അതായത് 365.25 ദിവസമുള്ള ഒരു വർഷം സമയം കൊണ്ട് പ്രകാശം ശൂന്യതയിലൂടെ സഞ്ചരിക്കുന്ന ദൂരമാണിത്.

## അവലംബം


വർഗ്ഗം:നീളത്തിന്റെ ഏകകങ്ങൾ